Η Airbnb αναθεωρεί την αμφιλεγόμενη απόφασή της για την κατεχόμενη Δυτική Όχθη – Newsbeast\nΗ Airbnb αναθεωρεί την αμφιλεγόμενη απόφασή της για την κατεχόμενη Δυτική Όχθη\n«Το να κάνουν δωρεά τα χρήματα που θα αποκομίζουν από τους παράνομους οικισμούς δεν αλλάζει κάτι»\nΗ Airbnb ανακοίνωσε ότι αναθεωρεί την πολύ αμφιλεγόμενη απόφασή της να σταματήσει να προτείνει καταλύματα που βρίσκονται στους ισραηλινούς οικισμούς στην κατεχόμενη Δυτική Όχθη, δίνοντας τέλος στις διώξεις που έχουν ασκηθεί εναντίον της.\n«Κατανοούμε την πολυπλοκότητα του ζητήματος αυτού», υπογραμμίζει σε ανακοίνωσή της η Airbnb, η οποία μετά την ανακοίνωση της απόφασής της πέρυσι αντιμετώπισε προσφυγές εναντίον της στη δικαιοσύνη του Ισραήλ και των ΗΠΑ.\nΗ πλατφόρμα αυτή διευκρίνισε ωστόσο ότι, αν και θα συνεχίσει ως εκ τούτου να αποδέχεται προσφορές για καταλύματα στη Δυτική Όχθη, η ίδια δεν θα αντλεί «κανένα έσοδο» από τη δραστηριότητα στο σύνολο της Δυτικής Όχθης και τα χρήματα αυτά θα καταβάλλονται σε μια μη κερδοσκοπική ανθρωπιστική οργάνωση που δραστηριοποιείται σε διάφορα μέρη του κόσμου.\nΗ Airbnb αποτελεί αντικείμενο προσφυγών στο Ισραήλ, αλλά και σε αμερικανικό ομοσπονδιακό δικαστήριο, όπου Αμερικανοί Εβραίοι την κατηγορούν για θρησκευτικές διακρίσεις.\nΗ πλατφόρμα σημειώνει ότι πάντα ήταν αντίθετη με το κίνημα μποϊκοτάζ του Ισραήλ και συγκεκριμένα το κίνημα Boycott, Divestment and Sanctions, το οποίο είναι πιο γνωστό στις ΗΠΑ με το ακρωνύμιό του BDS. «Η Airbnb δεν έκανε μποϊκοτάζ ποτέ στο Ισραήλ ή στις ισραηλινές επιχειρήσεις ή στους 20.000 Ισραηλινούς οικοδεσπότες που είναι ενεργοί στην πλατφόρμα», υπογραμμίζει.\nΗ Δυτική Όχθη έχει καταληφθεί από τον ισραηλινό στρατό εδώ και περισσότερο από 50 χρόνια. Οι οικισμοί που έχουν χτιστεί εκεί από το Ισραήλ θεωρούνται παράνομοι από τη διεθνή κοινότητα, η οποία τους βλέπει επίσης ως ένα από τα κύρια εμπόδια για την ειρήνευση. Η ισραηλινή κυβέρνηση αμφισβητεί την οπτική αυτή.\nΗ Airbnb θα εφαρμόσει την ίδια πολιτική στην Νότια Οσετία και την Αμπχαζία, «δύο άλλες αμφισβητούμενες περιοχές», όπως επισημαίνει η εταιρεία.\nΟι αυτονομιστικές περιοχές της Αμπχαζίας και της Νότιας Οσετίας, όπου η Μόσχα έχει εγκαταστήσει μόνιμες στρατιωτικές βάσεις μετά τον πόλεμο με τη Γεωργία, αντιστοιχούν σε 20% του γεωργιανού εδάφους.\nΕκ διαμέτρου αντίθετες αντιδράσεις\nΟι αντιδράσεις που υπήρξαν στην ανακοίνωση αυτή της Airbnb ήταν εκ διαμέτρου αντίθετες.\n«Η απογοητευτική απόφαση της Airbnb μοιάζει να δείχνει μια στροφή 180 μοιρών από τη θέση τους για απόλυτο σεβασμό των δικαιωμάτων», κατήγγειλε ο Άρβιντ Γκανέσαν, διευθυντής του Παρατηρητηρίου Ανθρωπίνων Δικαιωμάτων (HRW).\n«Το να κάνουν δωρεά τα χρήματα που θα αποκομίζουν από τους παράνομους οικισμούς, όπως δεσμεύτηκαν ότι θα κάνουν, δεν αλλάζει τίποτε όσον αφορά τον 'ανθρώπινο πόνο' για τον οποίο, σύμφωνα με τη δική τους ομολογία ευθύνονται οι δραστηριότητές τους», πρόσθεσε ο υπεύθυνος της οργάνωσης αυτής υπεράσπισης των ανθρωπίνων δικαιωμάτων, κατηγορώντας την Airbnb ότι είναι «συνεργός στις καταχρήσεις για τις οποίες ευθύνονται οι οικισμοί».\nΣτον αντίποδα, ένας επικεφαλής της ομάδας που κινητοποιήθηκε κατά της αρχικής απόφασης της Airbnb, ο καθηγητής Γιουτζίν Κοντορόβιτς, διευθυντής διεθνούς δικαίου στο Kohelet Policy Forum της Ιερουσαλήμ, σημείωσε ότι η ανακοίνωση αυτή καταφέρει «ένα μεγάλο πλήγμα στις προσπάθειες να αφαιρεθεί η νομιμότητα της εβραϊκής παρουσίας στη Δυτική Όχθη».\n«Η Airbnb συνειδητοποίησε αυτό που επικαλούμασταν από την αρχή: το μποϊκοτάζ των εβραίων, όπου κι αν γίνεται, ακόμη και στη Δυτική Όχθη, συνιστά διάκριση», σημείωσε στο AFP.\nΣτο ίδιο πνεύμα και ο Τζέραλντ Στάινμπεργκ, πρόεδρος της ΜΚΟ Monitor, βλέπει στην απόφαση αυτή της Airbnb «μια μεγάλη ήττα για αυτούς που ενθαρρύνουν το μποϊκοτάζ του Ισραήλ και ιδιαίτερα το HRW», όπως δήλωσε στο AFP.\nΗ πλατφόρμα είχε ανακοινώσει πέρυσι ότι σταματάει να προτείνει τα περίπου 200 καταλύματα που διέθετε στη Δυτική Όχθη έπειτα από μακρές διαβουλεύσεις που είχε με ειδικούς και σε συμφωνία με τα κριτήρια που τηρεί σε άλλα κατεχόμενα εδάφη σε όλον τον κόσμο. Μεταξύ αυτών των κριτηρίων βρισκόταν η ενδεχόμενη συμβολή των προτάσεών της αυτών «στον υφιστάμενο ανθρώπινο πόνο».\nΘέλοντας να «ενεργεί με υπεύθυνο τρόπο», η Airbnb υπογράμμιζε ότι οι ισραηλινοί οικισμοί στη Δυτική Όχθη βρίσκονται «στο επίκεντρο της διαμάχης μεταξύ Ισραηλινών και Παλαιστινίων».\nΗ απόφαση αυτή δεν αφορούσε τους οικοδεσπότες της Airbnb στο Ισραήλ.\nΗ κίνηση αυτή προκάλεσε την αγανάκτηση της δεξιάς που βρισκόταν στην εξουσία στο Ισραήλ, ένα μεγάλο μέρος της οποίας θεωρεί ότι πρέπει να αναγνωριστεί ότι η Δυτική Όχθη αποτελεί αναπόσπαστο τμήμα του Ισραήλ.\nΗ κυβέρνηση επιδίδεται σε μια λυσσαλέα μάχη εδώ και χρόνια με οτιδήποτε δείχνει να αποτελεί μια επιχείρηση μποϊκοτάζ, την οποία καταδικάζει ως αμφισβήτηση της νομιμότητας του ισραηλινού κράτους.\nΠερίπου 430.000 Ισραηλινοί έποικοι ζουν, συνυπάρχοντας συχνά σε μια συγκρουσιακή κατάσταση, με περισσότερους από 2,5 εκατομμύρια Παλαιστίνιους στη Δυτική Όχθη, η οποία έχει καταληφθεί από το 1967 από το Ισραήλ.\nΣΧΕΤΙΚΑ TAGSAirbnb Δυτικη Οχθη Ισραηλ Παλαιστινη\nO πιτσιρικάς που έφτιαξε μια εταιρία για να πληρώνει το νοίκι και σήμερα αξίζει 4,2 δισ.\n• O πιτσιρικάς που έφτιαξε μια εταιρία για να πληρώνει το νοίκι και σήμερα αξίζει 4,2 δισ.\n• Νύχτα αίματος στη Δυτική Όχθη\n• Συνάντηση Νετανιάχου με Πομπέο που συζήτησαν για τη Συρία και το Ιράν


Η ελαστικότητα της ηθικής... - Εφημερίδα Κεφαλονιά\nΕίναι προβλήματα όπου δοκιμάζεται η κρίση μας ,η λογική μας, η ηθική μας. Αλήθεια έχουμε καταλήξει τι είναι ηθικό, τι είναι σωστό και τι λάθος, τι είναι λογικό ή παράλογο, τι πρέπει ή δεν πρέπει; Ξέρουμε, κι αν ναι, ποιος μας το είπε; Θα σας θέσω μερικά επίκαιρα ερωτήματα για να διαπιστώσετε μέσα από τις δικές σας σκέψεις και απόψεις πόσο ελαστικότητα έχει τελικά αυτό που όλοι λέμε, το σωστό. Θα θελα λοιπόν να απαντήσουμε στα παρακάτω ερωτήματα:\n-Μπορεί να έχει ένας παιδεραστής άλλοθι αθωότητας κι αν ναι πώς κρίνουμε την συνήθη τιμωρία παιδεραστών εντός των φυλακών από άλλους εγκληματίες βαρυποινίτες, καταδικασμένους για επίσης σοβαρότατα αδικήματα;\n-Ένας καταδικασμένος τρομοκράτης που έχει αφαιρέσει ανθρώπινες ζωές και αθώων ανθρώπων έχει δικαίωμα να ζητά παροχές κι αν κάποιος νόμος του το παρέχει το δικαίωμα, ποιος και γιατί τού το στερεί;\n-Ένας νέος υγιής άνθρωπος είναι ηθικό και νόμιμο να “εκβιάζεται” να εμβολιαστεί για κάτι από το οποίο έχει μηδαμινή πιθανότητα να πεθάνει, όταν έχουν εμβολιαστεί ήδη αυτοί που πρέπει ή θέλουν;\n-Ένας αρνητής των εμβολίων που πληρώνει τις ασφαλιστικές του υποχρεώσεις έχει δικαίωμα ιατρικής υποστήριξης αν νοσήσει σοβαρά ή όχι;\n-Ποιος θα το κρίνει αυτό;\n-Είναι ηθικό ή σωστό να διασωληνώνονται σε ΜΕΘ περιπτώσεις που Ιατρικά γνωρίζουμε ότι δεν υπάρχει πιθανότητα ή προσδόκιμο επιβίωσης απλά για να το κάνουμε , στερώντας όμως ίσως την ίδια ώρα τη δυνατότητα επιβίωσης μιας καλύτερης περίπτωσης;\n-Ποιος θα βάλει τη ζωή στη ζυγαριά;\n-Πόσο ηθικό και δίκαιο είναι μεγαλέμποροι ναρκωτικών με παράλληλα μεγάλες επιχειρηματικές δραστηριότητες από τις οποίες ζουν χιλιάδες οικογένειες να φυλακίζονται αφήνοντας στο δρόμο ή χωρίς δουλειά όλες αυτές τις οικογένειες; Ή μήπως όχι; Τους ναρκομανείς ποιος και πως τους προστατεύει;\n-Είναι σωστό να κατακρίνουμε εξωσυζυγικές ή ομοφυλοφιλικές σχέσεις όταν σε κάποια σημεία του πλανήτη είναι νομοθετικά θεσμοθετημένες η πολυγαμία και η ομοφυλοφιλία; Ποιος νομοθέτης και με τι κριτήρια αποφασίζει σε κάθε περίπτωση; Κι εμείς με τι αντίστοιχα κριτήρια λειτουργούμε;\nΠριν απαντήσετε στα παραπάνω ερωτήματα είμαι σίγουρος ότι οι απόψεις είναι πολλές και διάφορες , με ή χωρίς επιχειρήματα και σίγουρα δεν μπορώ να σας πω κι εγώ το σωστό ή το λάθος. Ο Αριστοτέλης έλεγε ότι η ηθική έχει τις ρίζες της στις συνήθειες. Με άλλα λόγια στο τρόπο, στα βιώματα, στις εμπειρίες, στο χρόνο και στον τόπο που ο καθένας ζει και μεγαλώνει. Γι αυτό και οι απόψεις περι ηθικής, σωστού και λάθους αποκλίνουν μεταξύ των ανθρώπων. Όσο κι αν νομοθέτες επιχείρησαν σωστά η λάθος να ορίσουν, πάντα υπάρχουν ρήγματα και κενά που σηκώνουν κουβέντα και ενστάσεις. Για μένα προσωπικά, αν σας ενδιαφέρει, ηθικό και σωστό είναι οτιδήποτε μας κάνει εμάς και τους διπλανούς μας χαρούμενους κι ευτυχισμένους ΧΩΡΙΣ ΟΜΩΣ ταυτόχρονα να βλάπτει και να ζημιώνει κάποιους άλλους. Αυτά…


Στην ανακοίνωση του Δήμου Ακτίου Βόνιτσας επισημαίνονται τα εξής:\n“Τα δείγματα λαμβάνονται από τις εισόδους των κατά τόπους εγκαταστάσεων Επεξεργασίας Λυμάτων (ΕΕΛ) και αντιστοιχούν στον πληθυσμό που εξυπηρετείται από αυτές. Οι τελευταίες μετρήσεις στα λύματα δείχνουν επιδημιολογική έξαρση.\nΣε μία τέτοια εξελισσόμενη κατάσταση πρέπει να τηρούνται τα μέτρα αυτοπροστασίας αλλά και προστασίας των δικών μας ανθρώπων. Είναι σημαντικό να μην υπάρξει εφησυχασμός και χαλάρωση στην τήρηση των μέτρων, που θα οδηγήσει σε περαιτέρω επιδείνωση της κατάστασης.\nΟ μαζικός προληπτικός έλεγχος, ο εμβολιασμός και η αυστηρή τήρηση των μέτρων υγιεινής είναι οι μόνες λύσεις για να μηδενίσουμε τα κρούσματα στην περιοχή μας”.\nΕτικέτες: αστικά λύματα #Βόνιτσα #Δήμος Ακτίου-Βόνιτσας #ιικό φορτίο #κορωνοϊός COVID-19 #Πάλαιρος


Alkaios Larsinos: Μαΐου 2009\nΕπιτήδειοι αρχηγίσκοι ή τυφλοί λαοί;\nΣτην αυταρέσκειά τους οι μεγάλοι δείχνουν την αδυναμία τους: Τη μικρότητά τους. (Κάνει ότι τάχα σκουπιζει τον ιδρώτα του, αλλά στην πραγματικότητα πουδράρει τις ρυτίδες του!)\nΘα μου πείτε τώρα τι θέλεις εσύ και ασχολείσαι με τον Μπερλουσκόνι. Όπως θα λέγαμε λίγα χρόνια πριν για τον περιώνυμο Μπους, ή ακόμα παλιότερα για τον Χίτλερ. Ξέρω ‘γω! Ίσως επειδή νιώθω ότι ο καβαλιέρε κοροϊδεύει εμένα προσωπικά και δεν αντέχω την κοροϊδία. Μας βγάζουν οι λαοί τους ένα σωρό ανώμαλους, τρελούς ή λαοπλάνους, επιδέξιους δημοκρατικούς μονάρχες που όχι μόνο τους πίνουν το αίμα αλλά κάποια στιγμή χορταίνουν από το ντόπιο και κοιτούν και παραδίπλα!\nΘα μου πείτε Ιταλός είσαι; Σίγουρα όχι, αλλά πιο πολύ απ’ όλα με πειράζει η υποτίμηση της νοημοσύνης. Έτσι θέλω να πω στον καβαλιέρε ότι εμένα τουλάχιστον δε με πείθει. Ξέρω, ξέρω, ο καβαλιέρε γι’ αυτό δεν μπορεί να κοιμηθεί στη βίλα του, σκέφτεται έναν ανυπότακτο Έλληνα που του αντιστέκεται. Ε λοιπόν κε Μπερλουσκόνι, μπορεί οι υπήκοοί σου να μη σε πήραν πρέφα, αλλά σε πήρα εγώ. Μη το πάρεις και πάνω σου ότι όλοι βλάκες θέλουν να κυβερνηθούν από σένα, το υπνωτικό δεν πιάνει σε όλους. Προσβάλλεις τη δημοκρατία κε Μπερλουσκόνι, προσβάλεις το κοινό περί δικαίου αίσθημα κε Μπερλουσκόνι. Κάποτε μπορει να ήσουν φτωχός αλλά δεν σου αξίζει η κορφή στην οποία έφτασες. Μπροστά στα μάτια όλων μας, δείχνεις τι μέσα χρησιμοποίησες για να φτάσεις εκεί. Δεν έχεις τσίπα. Χρησιμοποιείς ασυστόλως τις δημοκρατικές διαδικασίες, την εξουσία σου και το βουλευτικό σου άσυλο για να περιυβρίζεις όλους εμάς τους απλούς πολίτες, το λαουτζίκο, τους υπηκόους, στο παγκοσμιοποιημένο χωριό που ζούμε.\nΝα τον χαίρονται οι Ιταλοί τον γόη τους που τον λατρεύουν. Μια δημοσκόπηση ανεβάζει τη λατρεία τους στο 74,8%, μια άλλη στο 53%. Ας κρατήσουν την περηφάνεια τους για τον εαυτό τους. Κολλάει η γρίπη των χοίρων, ίσως και η τρέλα των αγελάδων, όχι και η τρέλα των Ιταλών! Στη δεκαετία των 70, πόσο θα τον έχουν ακόμα, θα μας αδειάσει τη γωνιά σε λίγο. Θα μείνει μόνο ο τρόμος του πόσο εύκολο είναι κάποιοι επιτήδιοι να πλανήσουν ολόκληρους λαούς. Να κλέβουν την εφορία, να παραβιάζουν τον ανταγωνισμό, να πλουτίζουν παραβαίνοντας τους νόμους, να φυγοδικούν και μάλιστα να επιτίθενται στους δικαστές, να ψηφίζουν νόμους φωτογραφικά φτιαγμένους για την περίπτωσή τους, αθωώνοντας εαυτούς… Δεν ξέρω ο Μπερλουσκόνι είναι τόσο επιτήδειος ή ο λαός του είναι τυφλός. Θου Κύριε φυλακίν τω στόματί μου!!!\nΚαθώς βημάτιζα χθες σ’ ένα πεζοδρόμιο της Λάρισας, σήκωσα το βλέμα μου κι είδα από πάνω μου τον Κωστάκη να μου απευθύνει ένα ολίγον… χαμένο χαμόγελο. Ξέρετε ποιον Κωστάκη, όχι το γιο της κυρα Κατίνας της γειτόνισας, τον Κωστάκη ντε τον Καραμανλή με το όνομα! Ποιος βλογημένος την έβγαλε αυτή τη φωτογραφία ρε παιδιά, τι μακιγιάζ είναι αυτό –θα το ζήλευε κι ο Μπερλουσκόνι- και τι βλέμα! Όχι δεν έχω τίποτα με τον άνθρωπο, ούτε τον ξέρω, ούτε με ξέρει, ούτε του κόμματός του είμαι ούτε του αντιπάλου του. Πάντως πρέπει να αναγνωρίσω ότι η φωτογραφία του, που μας την έστειλαν από την Αθήνα για να τον θυμόμαστε μέχρι αύριο που θα τον δούμε αυτοπροσώπως, έχει μια γνησιότητα. Αυτός είναι ο Κωστάκης. Απλώς αυτός είναι, λίγο χαμένος, λίγο μπουλούκος και μπουνταλάκος… καλό παιδί φαίνεται! Μόνο που αυτή η απορία με τριβελίζει από τότε που ψάχνανε ποιον να κάνουν πρόεδρο στο κόμμα του, σε μια δύσκολη στιγμή. Και μόλις κάποιος έριξε την ιδέα για τον… “Άβερελ” της ομάδας, πέσανε όλοι πάνω του να τον φιλάνε λες κι έβαλε γκολ στον τελικό του φάιναλ φορ. Θυμάμαι ότι τότε τραβούσα τα μαλλιά μου –και τα ‘χω λίγα και πολύτιμα- μα γιατί, τι του βρήκανε. Κι εκείνος ο καημένος κοιτούσε γύρω του κι αναρωτιώταν, καζούρα του κάνουν πάλι ή σοβαρολογούν, να γελάσει ή να κλάψει. Τελικά γέλασε εκείνος και κλάψαμε εμείς. Καλό παιδί δε λέω, αλλά εγώ τι φταίω; Για παρέα ίσως και να ‘ναι καλός –έτσι λένε-, για συνεργάτη μου ή υφιστάμενο, δεν θα τον έπαιρνα με τίποτα. Λίγο η καταθλιψούλα του, κάτι η υπερκόπωση που παθαίνει μόλις σκεφτεί πάνω από δύο ώρες… Κι έγινε προεδράρα κι έγινε πρωθυπουργάρα, φτάνει πια, γιατί δεν τον μαζεύει η μαμά του! Αλλά ξέρετε για τα παιδιά της κουκουβάγιας που η μαμά τους τα βρίσκει τα πιο όμορφα στον κόσμο. Εμείς όμως ωρε τι του βρήκαμε, τι τον θέλουμε τον άνθρωπο και τον ταλαιπωρούμε. Δυο χρόνια πρωθυπουργός θα μου πείτε μας άφησε στην ησυχία μας. Μας αρέσει ως έθνος να είμαστε χύμα. Κι ακόμα και σήμερα που τριγυρνάει αλαφιασμένος μέσα στην πυρκαγιά που η παρέα του άναψε όσο κοιμότανε, εμείς τον θέλουμε, πρώτος και καλύτερος στις προτιμήσεις μας! Να μας ζήσει, να τον χαιρόμαστε. Εδώ θέλαμε πριν λίγα χρόνια το βασιλιά να τον πληρώνουμε, να μας γδύνει κι εμείς να του φιλάμε το χέρι με λατρεία κι ευγνωμοσύνη που ευαρεστήθηκε… τον Κωστάκη να μη θέλουμε! Ποιος είπε ότι οι λαοί δεν κάνουν λάθη στην κάλπη, ότι ο λαός έχει πάντα δίκιο; Όσο δίκιο είχαν οι γερμανοί που ψήφισαν τον Χίτλερ, ή οι Αμερικανοί πιο πρόσφατα που διάλεξαν τον Μπους, δις δε! Ας βγουν οι… ειδικοί να ερμηνεύσουν το “μήνυμα” της κάλπης. Λες κι ο σοφός λαός συνεδρίασε εν είδει ενόρκων κι αποφάσισε ομόφωνα ποιο σοφό μήνυμα να συντάξει. Το μόνο που με παρηγορεί σ’ αυτή την ιστορία είναι ότι υπάρχουν κι χειρότερα. Να οι γείτονές μας οι Ιταλοί βγάζουν μονοκούκι τον Μπερλουσκόνι! Ομαδική παράκρουση; Μπορεί! Τους μαγνητίζει με υπνωτιστές από την τηλεόρασή του; Γιατί όχι! Ο δικός μας τουλάχιστον είναι πιο νέος και πιο αθώος από την άλλη την αλεπού. Είμαστε λαός χαβαλέ. Μας βγάλανε εκδρομή και τα σπάσαμε όλα στο βαπόρι, αλλά ο αρχηγός μας συγχωρεί γιατί κοιμάται στο αμπάρι κι εμείς ενθουσιασμένοι καθώς βουλιάζουμε όλοι μαζί, φωνάζουμε ζήτω ο αρχηγός, ζήτω ο μύθος του!\nΟρίστε και η επίμαχη φωτογραφία που με σκανδάλισε τόσο. Δε μιλάει το βλέμμα, ε τι λέτε!\nΥΓ. Θεέ μου πού ξέπεσα, να γράφω πολιτικά. Πρώτη φορά το κάνω πιστέψτε με, δεν το ‘χω ξανακάνει το ατόπημα, αλλά εκείνο το χαμόγελο με παρέσυρε. Όχι ότι θεωρώ άχρηστη την πολιτική κι αυτή ένα αναγκαίο κακό είναι που κάποιος πρέπει να την κάνει. Αλλά λίγο ήθος, πατριώτες, λίγη τσίπα. Του κασίδη το κεφάλι γίναμε. Θα μου πεις βέβαια κι αν βγει ο …”άλλος” θα τα καταφέρει καλύτερα. Ξέρω ‘γω. Χλωμό το βλέπω. Πολύ αναποφάσιστος ρε παιδί μου, μια μπρος μια πίσω… Έχει γραμμή, ξέρει τι θέλει; Ο Θεός να μας φυλάξει. Απλώς η ελπίδα πεθαίνει τελευταία. Λες ποιος ξέρει, μπορεί και να ξυπνήσει! Μια δοκιμή θα μας πείσει. Αρκεί αυτή η δοκιμή να μην κρατήσει όσο του Κωστάκη γιατί η πλάκα τελικά γίνεται σοβαρή και τα χάχανα κόβονται μαχαίρι. Ο Θεός να βάνει το χέρι του λοιπόν να μας βγει καλός ο Γιωργάκης, γιατί άμα αποδειχτεί κι αυτός σκάρτος, τότε μας μένει μόνο ο Αλέξης κι η Αλέκα, τέλειωσαν οι εφεδρείες. Κλείνουμε τη μύτη μας και βουτάμε στο Πέλαγο σαν τον Αιγαία!\nΑναρτήθηκε από Alkaios Larsinos στις 7:23 μ.μ.\nΜΗΠΩΣ ΠΡΕΠΕΙ ΝΑ ΚΑΨΟΥΜΕ ΤΟΥΣ ΜΕΤΕΩΡΟΛΟΓΟΥΣ;\nΚάθε πρωί, ανοίγω τον υπολογιστή μου -σωστότερα τον υπολογιστήρα μου, επιμένει φίλος φιλόλογος- και μπαίνω στο διαδίκτυο. Αρχίζω με τα νέα της ημέρας, με ένα καφέ στο πλάι και μετά πιάνω δουλειά. Από τα νέα της ημέρας το πρώτο που ανοίγω είναι ο καιρός, για να κάνω τα πλάνα μου, σύμφωνα με τα δεδομένα της μετεωρολογικής μας υπηρεσίας -εθνική δε- κι εδώ αρχίζουν τα δύσκολα.\nΓιορτές Πάσχα τι να φορέσουμε, πού να πάμε να γιορτάσουμε, εξαρτάται από τον καιρό! Πρωτομαγιά, Άγιος Αχίλλειος για εμάς τους Λαρισαίους, μα εξαρτάται από τον καιρό! Τι να προγραμματίσω για το σαββατοκύριακο, έξοδο, δουλειές στο σπίτι, να καλέσω για μπάρμπεκιου... μα εξαρτάται από τον καιρό. Γεμάτοι ενθουσιασμό και πίστοι πάμε στο μαντείο ...των καιρών! “www.meteo.gr”, yahoo, google όλοι οι μάντες στη σειρά. Έλα όμως που οι μάντεις της φυλής μας έχουν ο καθένας διαφορετική γνώμη από τον άλλο. Ποιον να διαλέξεις, τον πιο όμορφο, δεν τους βλέπεις, τον πιο διάσημο, το δοκίμασα δεν δικαιώθηκα. Ο ένας σου λέει ότι αύριο -δεν μιλάμε για μεθαύριο- θα έχει ήλιο και ξημερώνει το αύριο κι έχει μια μαυρίλα ο ουρανός! Λίγο αργότερα αρχίζει και βρέχει. για να μην πω για τις συχνές περιπτώσεις που στην οθόνη σου προβλέπεται ήλιος για... το σήμερα, τραβάς την κουρτίνα σου κι έχει μια βροχή, καρεκλοπόδαρα! Βέβαια για όλα υπάρχει μια απάντηση: -“Ξέρετε την άνοιξη συμβαίνουν αυτά, ο καιρός είναι ασταθής, ξαφνικά εμφανίζεται ένα βαρομετρικό χαμηλό από το πουθενά και γίνονται τα πάνω κάτω...”\n-”Μάλιστα σερ, ευχαριστούμε πολύ, μας φωτίσατε, τα κάνατε μούσκεμα”. Δηλαδή πότε θα μας πείτε τον καιρό, τον Ιούλιο που όλοι ξέρουμε ότι θα λιώνουμε μέρα με τη μέρα κι από το ραδιόφωνο -τηλεόραση ρε, σε ποια εποχή βρίσκεσαι- θα μας λένε να σβήσουμε τα αρκουδίσια το μεσημέρι, γιατί λέει, έχει φόρτο το δίκτυο;\nΉ τι να πούμε για τη μεσοπρόθεσμη πρόβλεψη: Από την Τετάρτη ο έρ’μος σκέφτεσαι το Σαββατοκύριακο. Ανοίγεις λοιπόν το μάγο και σου λέει “ήξεις αφίξεις”, λιακάδα, ζέστη, καιρός για μπάνιο! Ξεκινάς κι εσύ να στήνεις το όνειρό σου για το Σαββατοκύριακο, κατεβάζεις βατραχοπέδιλα, μάσκα -όχι αυτή δεν είναι παράνομη ακόμα- μέχρι και τη φουσκωτή βάρκα με τα κουπιά, ξεσηκώνεις και καναδυό φίλους. Την Πέμπτη ο ουρανός του μάγου σου αρχίζει να μαζεύει σύννεφα, στραβομουτσουνιάζεις. Την Παρασκευή προστίθεται και ψιχάλα στον καιρό της Κυριακής. Παίρνεις τηλέφωνο και λες παιδιά “άκυρον”! Το Σάββατο ο μάγος σου λέει κάτι επαμφοτερίζοντα. Την Κυριακή το πρωί σου λέει ότι το μεσημέρι θα έχει συννεφιά ενώ εσύ βλέπεις ήλιο. Φτάνει μεσημέρι κι όλα λάμπουν στον ανέφελο ουρανό. Θεέ μου φέρτε μου ένα σφυρί να τα σπάσω όλα. Όχι σφυρί, βαριά, τι βαριά από εκείνα τα ματσούκια που είχαν οι “διαμαρτυρόμενοι” νεαροί το Δεκέμβρη και έφερναν το θέρος χειμωνιάτικα στις τράπεζες -και μας τι μας κόφτει, δικά μας είναι, λέγαμε εμείς!-. Και σαν να μην έφταναν όλα αυτά νιώθεις πίσω σου ένα μετεωρολόγο να χοροπηδάει ενθουσιασμένος και δικαιωμένος: “Δε σ’τα λεγα εγώ από την Τετάρτη, ας με πίστευες...” Πόσα χρόνια κάνεις φυλακή αν πνίξεις μετεωρολόγο;\nΑγαπητοί μου μετεωρολόγοι, δεν πάτε καλύτερα να κάνετε παρέα με τους σεισμολόγους του ΒΑΝ! Κατεβάστε τα ρολλά και πέστε εντίμως “δεν έχει καμιά πρακτική σημασία η πρόβλεψή μας, είμαστε στο επίπεδο της έρευνας ακόμα” Όταν θα είμαστε έτοιμοι θα σας ειδοποιήσουμε”. Μέχρι τότε μπορούμε να κοιτάμε τον ουρανό από την ταράτσα μας, το βαρόμετρό μας, να βάζουμε το μυαλουδάκι μας να δουλέψει, να ρωτάμε τους παπούδες -ειδικά τους ψαράδες- και κανα τηλέφωνο Αθήνα, Θεσσαλονίκη δεν βλάφτει: “Ρε παιδιά τι καιρό έχει εκεί βρέχει; Εμ τότε θα ρθει κι εδώ”\nΑλλά αυτό που μου τη δίνει περισσότερο είναι ότι κανείς δε συμμερίζεται αυτό το... ντέρτι μου. Το λέω στους φίλους κι εκείνοι μου λένε “μα γιατί, εμένα μου βγαίνουν όλα!” Κάνω το σταυρό μου. “Ρε μήπως έχεις κανα καλύτερο μάγο εσύ από το δικό μου.\n-Πού το βλέπεις τον καιρό ρε φίλε;\nΘεέ μου! Μόνο εγώ τα έχω χάσει κι όλοι οι άλλοι συνομωτούν εναντίον μου! (Αναλογίζομαι)\n-Βόηθα με ρε φίλε την επόμενη εβδομάδα να βάλουμε σημάδια. Θα μου στέλνεις κάθε μέρα τι λέει ο καιρός για την Κυριακή, από Δευτέρα μέχρι και Κυριακή πρωί. Μετά που θα πίνουμε τον καφέ μας στην πλατεία θα μελετήσουμε την έρευνά μας, μπορούμε και να τη δημοσιεύσουμε και να βγάλουμε και λεφτά ή να πάρουμε διδακτορικό! Συμπέρασμα: Ναι, ναι, έτυχε, καμιά φορά ξέρεις μπορεί... Έναν τέτοιο που δεν το αφήσα σε χλωρό κλαρί για πολύ καιρό, αναγκάστηκε να ομολογήσει ότι είχα δίκιο για να γλιτώσει από μένα και τότε εγώ δικαιωμένος, εγκατέλειψα τον αγώνα νικητής, με το κεφάλι ψηλά. Ένιωσα ότι όλοι οι μετεωρολόγοι ήταν εκεί με σκυμένα τα κεφάλια, βουβοί. Πήρα το αίμα μου πίσω! Από τότε μου πέρασε και σταμάτησα αυτό τον αγώνα. Αποδέχτηκα το κατεστημένο, έσκυψα το κεφάλι κι εγώ κι άρχισα πάλι την παλιά συνήθεια μέσα στην ομαδική παράκρουση, στην ομαδική αυθυποβολή. Κάθε μέρα συμβουλεύομαι τον καιρό, κάθε μέρα τον πιστεύω και την επόμενη τον βρίζω. Όμως δεν σταματώ, εξακολουθώ να το κάνω, μαζί με το ωροσκόπιό μου που ποτέ δεν μου βγαίνει παρά μόνο όταν λέει γενικότητες που ισχύουν για όλους τους ανθρώπους, συνεχίζω να τα πιστεύω από το πρωί μέχρι το μεσημέρι και να τα αποκαθηλώνω το βράδυ. Βοήθεια ένα ψυχίατρο! Μήπως είναι ανίατη νόσος; Ψυχίατρο ή κοινωνιολόγο; Εδώ χρειάζεται μελέτη για τη ψυχολογία της μάζας, για το κατά πόσο αυτή μπορεί να βλέπει την αλήθεια και να παραβλέπει το ψέμα ακόμα κι όταν αυτή αυτοδιαψεύδεται!\nΚι αν όμως αποδειχτεί ότι και οι κοινωνιολόγοι είναι σαν τους μετεωρολόγους, οι οποίοι είναι σαν τους σεισμολόγους, που σε κάθε σεισμό λένε “εμείς το είχαμε πει”...; Εδώ σταμάτησα να σκέφτομαι κι ορκίστηκα να μη το ξαναπάρω το θέμα στο...κρανίο μου, γιατί τότε σίγουρα θα χρειαστώ ψυχίατρο, ο οποίος δεν ξέρω ακόμα αν είναι σαν τον κοινωνιολόγο, σαν τον μετεωρολόγο, σαν τον σεισμολόγο. Ουφ τέλειωσα, δεν έχω άλλο...λόγο, κάντε μου αυτή τη χάρη!\nΜόνο από καιρού εις καιρόν με πιάνει.\nΔεν ξέρω τι έχετε ακούσει εσείς από ΜΜΕ για τα δάνεια με την εγγύηση του ΤΕΜΠΕ (Ταμείο εγγυοδότησης μικρών & πολύ μικρών επιχειρήσεων). Υποτίθεται ότι είναι δάνεια με την εγγύηση του δημοσίου για την ενίσχυση μικρομεσαίων επιχειρήσεων, αυτή την περίοδο της οικονομικής κρίσης. Όμως αυτά τα δάνεια δεν τα δίνει η κυβέρνηση -όπως τεχνηέντος αφήνει να εννοηθεί- αλλά οι τράπεζες. Οι οποίες βέβαια δεν έχουν κανένα λόγο να το κάνουν, έτσι επειδή το θέλει η κυβέρνηση κι εφόσον δεν τους συμφέρει. Το κέρδος των τραπεζών από αυτή τη χρηματοδότηση είναι μηδαμινό, ενώ η επισφάλεια είναι μεγάλη. Το κράτος που ισχυρίζεται ότι εγγυάται αυτά τα δάνεια, στην πραγματικότητα τα έγγυάται σε μία τράπεζα μέχρι το ποσοστό του 12%. Από εκεί και πέρα αποσύρει την εγγύησή του για το σύνολο των δανείων κι αφήνει τις τράπεζες "ξεκρέμαστες"! Ποιος τραπεζίτης θα έπαιρνε αυτό το ρίσκο, θα αναλάμβανε ένα τέτοιο κόστος εν μέσω περιόδου έλλειψης ρευστότητας, μόνο και μόνο για το καλό πρόσωπο της κυβέρνησης προς το λαό -βλ. ψηφοφόρους- και μάλιστα με "ξένα κόλλυβα"! Όλα τα υπόλοιπα που παρακολουθούμε από την τηλεόραση περί καλών υπουργών και κακών τραπεζών, που ο καλός μας υπουργός προσπαθεί να πείσει τους κακούς τραπεζίτες να γίνουν καλοί Ρομπέν των δασών, είναι απλώς ένα θέατρο εντυπώσεων για πολιτικά και δη ψηφοθηρικά οφέλη. Ήδη η τελευταία έκθεση έδειξε ότι αυτή η ρευστότητα δεν κατευθύνθηκε "στην πραγματική οικονομία". Για μένα κι όσους είμαστε άνθρωποι της αγοράς είναι κοινό μυστικό, ότι όσοι κάναμε αίτηση δεν πήραμε ποτέ καμία απάντηση. Βλέπετε οι τράπεζες απρόθυμες να τα δώσουν, αποφεύγουν να πουν το "όχι" ευθέως στους πελάτες τους, συντηρώντας ελπίδες... Από τις χιλιάδες αιτήσεις το δάνειο αυτό το πήραν μόνο συγκεκριμένα άτομα (επιχειρήσεις), που δεν το είχαν ανάγκη, απλώς εκμεταλλεύτηκαν το "δώρο" του επιτοκίου. Το πήραν δηλαδή όχι για το ρευστό που χριάζονταν, αλλά για την υπεραξία της επιδότησης του επιτοκίου και κέρδισαν από αυτή τη διαφορά, χωρίς να κάνουν τίποτα. τα λεφτά βέβαια σ' αυτές τις περιπτώσεις με προηγούμενη συμφωνία, έμειναν κατατεθειμένα στην ίδια τράπεζα,για δική της εκμετάλλευση. Δηλαδή τελικά οι συγκεκριμένοι επιχειρηματίες δεν είχαν αναγκη αυτά τα λεφτά, άλλωστε ποτέ δεν τα πήραν στα χέρια τους, αλλά πήραν μόνο την επιδότηση του επιτοκίου του ποσού καθαρό κέρδος και μάλιστα από τα ταμεία του κράτους. Αυτό δεν είναι σκάνδαλο! Ενώ όλοι εμείς που ο είχαμε ανάγκη για να επιβιώσουμε κάνοντας τις αναγκαίες επενδύσεις σε ένα περιβάλλον σκληρού ανταγωνισμού, ή απλώς για να πληρώσουμε τις υποχρεώσεις μας μέχρι να έρθει η ανάκαμψη και να καταφέρουμε να επιβιώσουμε χωρίς να κατεβάσουμε ρολλά, μείναμε με την ελπίδα. Τώρα βέβαια ποιοι τα πήραν αυτά τα λεφτά καταλαβαίνουμε όλοι χωρίς να χρειάζεται να κάνουμε καμία έρευνα -με το σκεπτικό των ενεργησάντων στα τελευταία οικονομικά σκάνδαλα- ότι τα πήραν άτομα των υπουργών κι λοιπόν παρατρεχάμενων αλλά και κάποιοι χαϊδεμένοι -και σθγιυρα μεγάλοι- των τραπεζών, που έτσι οι τραπεζίτες ανταμοίβουν -με χρήματα του κράτους- για την ως τωρα συνεργασία τους, αποβλέποντας στη διεύρυνσή της.\nΔεν είμαι δημοσιογράφος αλλά απορώ -επειδή είναι τόσο οφθαλμοφανές- πώς κανείς δημοσιογράφος δεν το ανέδειξε. Ο πολύς ο κόσμος έχει μείνει με την εντύπωση ότι η κυβέρνηση έτσι βοήθησε όσο μπορούσε τους μικρομεσαίους που επλήγησαν από την κρίση! Στις εφημερίδες διαβάζω μόνο τα νούμερα που... δόθηκαν και φουσκώνω από περηφάνια για τις κυβερνήσεις μας που μεριμνούν(!) για την επιχειρηματικότητα.\nΦυσικά όλα αυτά δεν τα γράφω για να κάνω κακό στην τωρινή κυβέρνηση, ούτε επειδή πιστεύω ότι έτσι κάτι θα αλλάξει στο διεφθαρμένο, ανήθικο και αφερέγγυο σύστημα της πατρίδας μας. Τα γράφω μόνο... για να τα πω κάπου!!! Να πω τον πόνο μου. Είναι κι αυτό ένα ξαλάφρωμα από τα οικονομικά βάρη που με πνίγουν, εμένα κι όλους τους επαγγελματίες και τα οποία βέβαια παρότι δεν φταίμε εμείς, τα πληρώνουμε εμείς!\nΑναρτήθηκε από Alkaios Larsinos στις 9:49 π.μ.\n<!--StartFragment--> Καθώς βημάτιζα χθες σ’ έν...\nΜΗΠΩΣ ΠΡΕΠΕΙ ΝΑ ΚΑΨΟΥΜΕ ΤΟΥΣ ΜΕΤΕΩΡΟΛΟΓΟΥΣ; ...\nΤΕΜΠΕ ΤΟΥΜΠΑ Δεν ξέρω τι έχετε ακούσει εσείς...


Παπαφλέσσας Εκδόσεις Μίνωας Βιβλιοπωλείο Λεμόνι\nΜια ζωή όλο φλόγα\nΈκδοση: Ιανουάριος 2003 από "Μίνωας"\nΣελ.:44 (31χ24), Σκληρό εξώφυλλο, ISBN: 960-542-708-7\nΘέμα: "Αγωνιστές του 1821 - Βιβλία για παιδιά" "Ιστορία - Βιβλία για παιδιά" "Παιδικά βιβλία, Ελληνικά"\nΦιλοδοξία του να γίνει δεσπότης, μεγαλύτερη φιλοδοξία του να υπηρετήσει την πατρίδα. Αγωνίστηκε για την ελευθερία της όσο λίγοι και προετοίμασε τα πρώτα βήματα της Επανάστασης. Ο αγώνας και η θυσία του ενέπνευσαν σεβασμό ακόμη και στον ίδιο τον εχθρό. Έντονη προσωπικότητα, με μάτια που βγάζουν φωτιές, βροντερός, ατσάλινος, αρχηγός αληθινός. Δεν πέθανε, ζει. Η ζωή του θρύλος, ανήκει στην πατρίδα. Μια ζωή όλο φλόγα, φλόγα άσβεστη αφιερωμένη στην Ελλάδα, φλόγα που άναψε και φούντωσε τη λαμπάδα της λευτεριάς!


03Φεβ 3 Φεβρουαρίου 2020 By Σταύρος Σκόνης\nΚατά την τρέχουσα περίοδο η δραστηριότητα της γρίπης κυμαίνεται στα αναμενόμενα για την εποχή επίπεδα, θα πρέπει όμως για προληπτικούς λόγους να λαμβάνονται μέτρα προφύλαξης από όλους εμάς.\nΗ κλινική συμπτωματολογία της γρίπης :\n· Σε βήχα ή φτέρνισμα, κάλυψη της μύτης και του στόματος με το μανίκι στο ύψος του αγκώνα ή με χαρτομάντιλο. Το χρησιμοποιημένο χαρτομάντιλο πρέπει να απορρίπτεται αμέσως μετά τη χρήση μέσα στους κάδους απορριμμάτων.\n· Τακτικό πλύσιμο των χεριών με υγρό σαπούνι και νερό. Ακολουθεί προσεκτικό στέγνωμα των χεριών με χάρτινες χειροπετσέτες μιας χρήσης οι οποίες θα απορρίπτονται στους κάδους απορριμμάτων.\nΤα παιδιά μπορούν εναλλακτικά να χρησιμοποιούν αντισηπτικό αλκοολούχο διάλυμα ή χαρτομάντιλα με αλκοόλη.\nΆτομα που έχουν έναν ή περισσότερους από τους παρακάτω επιβαρυντικούς\nρευματοειδή αρθρίτιδα και άλλα) για τον πιθανό κίνδυνο εμφάνισης\nThis entry was posted in Parents Corner and tagged Γρίπη, γρίπη 2020, γρίπη οδηγίες προφύλαξης, συμπτώματα γρίπης. Bookmark the permalink.


Γρεβενά: Σε ξενοδοχεία της Βασιλίτσας οι πρώτοι 200 πρόσφυγες\nΣτα Γρεβενά έφθασαν αργά το βράδυ της Τετάρτης 200 πρόσφυγες από την Συρία και εγκαταστάθηκαν σε δύο ξενοδοχεία, στον δρόμο προς το χιονοδρομικό κέντρο της Βασιλίτσας.\nΗ άφιξή τους στα Γρεβενά και η φιλοξενία τους στα ξενοδοχεία, γίνεται με ευθύνη της Ύπατης Αρμοστείας τουΟΗΕ, η οποία έχει αναλάβει το κόστος φιλοξενίας, με σύμβαση που έχει υπογράψει με τους ιδιοκτήτες των ξενοδοχείων.\nΕπίσης, ακόμα 200 πρόσφυγες από τη Συρία αναμένονται αργά το απόγευμα και αύριο για να φιλοξενηθούν σε άλλα δύο ξενοδοχεία.\nΟ αντιπεριφερειάρχης Γρεβενών, Ευάγγελος Σημανδράκος, ο οποίος βρίσκεται σε επαφή με τους εκπροσώπους της Ύπατης Αρμοστείας, δήλωσε στο ΑΜΠΕ ότι «το σχέδιο της Ύπατης Αρμοστείας αναφέρει ότι στα ορεινά Γρεβενά θα φιλοξενηθούν συνολικά 650 πρόσφυγες».\nΣτην πλειονότητά τους είναι οικογένειες με παιδιά και προέρχονται από τα hot spot της Αλεξάνδρειας και Βέροιας (Ημαθία), Διαβατών και Σόφτεξ (Δήμος Δέλτα), Χέρσου και Νέας Καβάλας (Δήμος Κιλκίς). Έχουν ολοκληρώσει την διαδικασία των αιτήσεων ασύλου και βρίσκονται στο στάδιο της μετεγκατάστασης σε χώρα της Ευρώπης.\nΟι ξενοδοχειακές μονάδες που έχουν συνάψει συμβάσεις, λαμβάνουν από την Ύπατη Αρμοστεία ημερήσια αποζημίωση 23ευρώ ανά άτομο, ενώ με ρητό τρόπο προβλέπεται ότι στην παραπάνω τιμή περιλαμβάνεται η παροχή πρωινού, μεσημεριανού και βραδινού γεύματος, καθώς και η παροχή παιδικού ή βρεφικού γάλακτος.\nΠαρ’ ότι η φιλοξενία των προσφύγων είναι προσωρινή, στην Αντιπεριφέρεια Γρεβενών προετοιμάζονται πυρετωδώς, καθώς ο χειμώνας στην ορεινή περιοχή της Πίνδου έρχεται νωρίς.\n«Οι καλύτερες δυνατές συνθήκες παροχής υγειονομικής περίθαλψης, η εξασφάλιση συγκοινωνίας για εξακόσιους πενήντα ανθρώπους, που θα χρειάζεται να έρχονται στην πόλη των Γρεβενών, ο συχνός αποχιονισμός σε όλο το δίκτυο που θα διαμένουν, καθώς και η δυνατότητα παροχής εκπαίδευσης ή δημιουργικής απασχόλησης των παιδιών τους, είναι στις άμεσες προτεραιότητές μας» σημείωσε ο Ευάγγελος Σημανδράκος. Σύμφωνα με τον ίδιο, έχουν ήδη ξεκινήσει επαφές με τους επαγγελματίες της πόλης, προκειμένου να υπάρξει η κατάλληλη προετοιμασία.\nΓρεβενά: Σε ξενοδοχεία της Βασιλίτσας οι πρώτοι 200 πρόσφυγες added by Βασίλης Νότης on Σεπτέμβριος 2, 2016


Πέντε «γάμοι» και δύο «κηδείες» στην ουρά της Super League! | Onsports.gr\nhome ΠοδόσφαιροSuper LeagueΠέντε «γάμοι» και δύο «κηδείες» στην ουρά της Super League! Κοινοποιήστε\nΠέντε «γάμοι» και δύο «κηδείες» στην ουρά της Super League!\tΣυντάκτης: Πλιάτσικας Κώστας\nΔημοσίευση: Δευτέρα, 26 Μαρτίου 2012 19.42\nΠρωτάθλημα χωρίς καρδιοχτύπι και θρίλερ στο φινάλε για τις ομάδες που θα πάρουν το δρόμο χωρίς γυρισμό δεν γίνεται. Από σασπένς στην ουρά, άλλο τίποτα και στην φετινή παράσταση της Super League. Τύφλα να΄χει, ο... Αλφρεντ Χίτσκοκ!\tΤα... γραμμάτια των εξ αναβολής αγώνων τακτοποιήθηκαν και πλέον απομένουν τέσσερις αγώνες για το πέσιμο της καρό σημαίας. Τότε, που σύμφωνα με τους Αμερικανούς, θα βγει καμαρωτή - καμαρωτή και θα τραγουδήσει η… χοντρή! Αυτό που μένει να δούμε, είναι σε ποιες ομάδες η κυρία θα πει χαρμόσυνα τραγούδια σαν να βρίσκεται σε γάμο και σε ποιες… μοιρολόγια! Διότι στην προκειμένη περίπτωση, δεν κολλάει γάντι αυτό που λέει ο λαός, «όλοι οι καλοί χωράνε». Σε αυτό το... τρένο δεν χωράνει όλοι.\nΔύο από τις επτά ομάδες που συμμετέχουν στο… Survivor της Super League, θα κουνήσουν μαντήλι στην «μεγάλη κατηγορία» και θα αποχωρήσουν με δυσμενή μετάθεση για... εκεί- εκεί στην Football League. Η Δόξα Δράμας παρέδωσε σώμα και πνεύμα, ενώ ο ΟΦΗ με τους 33 βαθμούς στο κοντέρ θα έκανε ακόμη και τον «μετρ» των σεναρίων θρίλερ Αλφρεντ Χίτσκοκ να σκίζει τα πτυχία του για την παραμονή των Κρητικών στην Super League. Συνεπώς, απομένουν ο Λεβαδειακός, η Ξάνθη, ο ΠΑΣ Γιάννινα, ο Πανιώνιος, ο Εργοτέλης ο Παναιτωλικός και η Κέρκυρα να παίρνουν μέρος στην «καυτή» παρτίδα της παραμονής. To Οnsports έκατσε στο τραπέζι και… αναλύει τα επόμενα φύλλα τους.\nΛΕΒΑΔΕΙΑΚΟΣ Ο καλύτερος του… χωριού\nΜε 30 βαθμούς στο σακούλι βρίσκεται στην πλεονεκτικότερη θέση έναντι των υπολοίπων «μνηστήρων» της παραμονής. Υποδέχεται Ξάνθη και ΠΑΟΚ και έστω και εάν τα συγκεκριμένα παιχνίδια θα γίνουν στις επτά το απόγευμα και με τηλεοπτική κάλυψη και όχι στις τρεις το μεσημέρι χωρίς live τηλεοπτική μετάδοση(για να κάνουμε και λίγο χιούμορ) διαθέτει το μέταλλο και το... dna να πάρει μία τουλάχιστον νίκη και να καθαρίσει την… μπουγάδα. Αντε και του χρόνου!\nΘεωρητικά κερδίζει την Δόξα Δράμας την επόμενη αγωνιστική μέσα στο σπίτι και ουσιαστικά αγκαλιάζει την παραμονή. Ελα όμως που με οκτώ ήττες στα τελευταία οκτώ παιχνίδια, η ακριτική ομάδα δείχνει ικανή να πάθει ζημιά ακόμη και από την ομάδα Νέων σε οικογενειακό διπλό στα Πηγάδια! Η δεύτερη μεγάλη ευκαιρία για «τρίποντο» - εφόσον υπάρχει στραβοπάτημα κόντρα στην αδιάφορη Δόξα – παρουσιάζεται στο εντός έδρας ματς της τελευταίας αγωνιστικής με τον Εργοτέλη. ΠΑΣ ΓΙΑΝΝΙΝΑ\nΗ... Παναγιά και η ανηφόρα!\nΕάν απέφευγε την «αυτοκτονία» στο τελευταίο παιχνίδι με τον Εργοτέλη, θα έκανε πρόωρο Πάσχα! Η Παναγιά όμως θέλει να ταλαιπωρήσει και άλλο τον Αγγελο Αναστασιάδη και τους παίκτες του, για να επικαλεστούμε την χαρακτηριστική ατάκα του τεχνικού του ΠΑΣ και η αγωνία δεν εγκαταλείπει την ομάδα της Ηπείρου. Δύσκολο πρόγραμμα με επισκέψεις σε Τούμπα και «Γεντί Κουλέ» πιο βατό μοιάζει το εντός έδρας ματς με την ΑΕΚ, παρά με τον διαφαινόμενο πρωταθλητή και αδιάφορο Ολυμπιακό. ΠΑΝΙΩΝΙΟΣ Τετράποντο στην «πλατεία»\nΝιώθει ασφαλής έχοντας δύο παιχνίδια των... κυβικών του μέσα στην Νέα Σμύρνη με αντιπάλους Λεβαδειακό και Ξάνθη. Θέλει τουλάχιστον 4 βαθμούς στην «πλατεία» για να πάει στους 33 και ότι μαζέψει σε ΟΑΚΑ(με Παναθηναϊκό) και Τρίπολη στο φινάλε εάν και εφόσον χρειαστεί.\nΕΡΓΟΤΕΛΗΣ Οι επόμενοι... Γιαλούσηδες!\nΟ… «Αγιος Γιαλούσης» το έκανε το θαύμα του ανήμερα του εορτασμού του Ευαγγελισμού στα Γιάννενα, ωστόσο θα χρειαστούν και άλλα. Οι σύντεκνοι θέλουν πάση θυσία μία τουλάχιστον νίκη στο Παγκρήτιο στα ραντεβού με Ατρόμητο και Λεβαδειακό, θεωρώντας δεδομένο το +3 από την επίσκεψή στο Καυτανζόγλειο για το ματς με την υποβιβασμένη και αδιάφορη Δόξα. Σε διαφορετική περίπτωση, ο Θεός να βάλει το χέρι του!\nΤο… βουνό και η υπέρβαση. Μαζί με τον ΠΑΣ Γιάννινα έχουν το πιο δύσκολο πρόγραμμα, αλλά στο Αγρίνιο μετράνε και -4 βαθμούς από τον «Αγιαξ». Δύο νίκες δεν φτάνουν με τίποτα, ακόμη και εάν η έδρα μετατραπεί σε απόρθητο κάστρο στα ματς με Ολυμπιακό και Αρη. Χρειάζεται βαθμό ή βαθμούς με τον ΟΦΗ στο «Γεντί Κουλέ» και εάν μείνει όρθιος μέχρι το φινάλε, ενδεχομένως και την υπέρβαση στο ΟΑΚΑ κόντρα στον Παναθηναϊκό.\nΗ…παντελονάτη παραμονή Εάν έχει τα αγωνιστικά και ψυχικά αποθέματα να μαζέψει τα κομμάτια της, να πετάξει ΑΕΚ και ΟΦΗ στην θάλασσα του Ιονίου και να στήσει σημεία σε Καραϊσκάκη ή «Κλεάνθης Βικελίδης», θα΄χει κερδίσει την πιο…παντελονάτη παραμονή των τελευταίων ετών. Πόσοι άραγε το πιστεύουν στην κόμισσα; ΟΜΑΔΑ\nΟλυμπιακός ΟΦΗ *\nΛεβαδειακός Ξάνθη *\nΜε (*) σημειώνονται οι εκτός έδρας αγώνες.\tΚατηγορία: Super League


Θεσσαλονίκη : Διαμαρτυρία στο ΑΠΘ για περισσότερα τεστ και καθαριότητα των χώρων - News Quake\nΕλλάδα Θεσσαλονίκη : Διαμαρτυρία στο ΑΠΘ για περισσότερα τεστ και...\nΣυμβολική κατάληψη πραγματοποιούν αυτή τη στιγμή στην πρυτανεία του Αριστοτελείου Πανεπιστημίου Θεσσαλονίκης, φοιτητές οι οποίοι διαμένουν στις φοιτητικές εστίες του Πανεπιστημίου.\nΟι φοιτητές ζητούν να αυξηθούν τα μέτρα για την αντιμετώπιση του κοροναϊού, να γίνεται πιο συχνά απολύμανση στους χώρους του πανεπιστημίου καθώς και μόνιμη παρουσία του κλιμακίου του ΕΟΔΥ ώστε να γίνονται συχνά τεστ.\nΤο βράδυ της Πέμπτης, την έντονη κινητοποίηση της Ελληνικής Αστυνομίας προκάλεσαν καταγγελίες που έφτασαν στο κέντρο της Άμεσης Δράσης για συγκεντρωμένα άτομα στον αύλειο χώρο των Α’ Φοιτητικών Εστιών Θεσσαλονίκης.\nΕπί τόπου μετέβησαν αστυνομικές δυνάμεις προκειμένου να απομακρύνουν τα άτομα από το σημείο.\nΑρχικά οι νεαροί αποχώρησαν από τον αύλειο χώρο, ωστόσο λίγο αργότερα ανασυντάχθηκαν μπροστά στην είσοδο του κτηρίου της Α’ ΦΕΘ και φώναξαν συνθήματα κατά της Αστυνομίας.\nΟι αστυνομικές δυνάμεις ενισχύθηκαν με δύο διμοιρίες των ΜΑΤ, με τους νεαρούς να παραμένουν στην είσοδο.\nΣτη συνέχεια οι δυνάμεις της ΕΛΑΣ αποχώρησαν από το σημείο, παραμένουν ωστόσο σε ετοιμότητα βρισκόμενες σε κοντινή απόσταση, αναφέρει το thestival.\nΤη διεξαγωγή τεστ ζητούν οι φοιτητές\nΣύμφωνα με ανακοίνωση που εξέδωσε στη συνέχεια ο Σύλλογος Οικότροφων των φοιτητικών εστιών Θεσσαλονίκης επρόκειτο για τη γενική συνέλευση των μελών της που είχε προγραμματιστεί να γίνει εκείνη την ώρα.\nΕπισημαίνεται, ότι τηρήθηκαν μέτρα και αποστάσεις.\nΣτην ίδια ανακοίνωση ζητείται να διεξαχθούν μαζικά τεστ στους οικότροφους και να ληφθούν μέτρα προστασίας εντός των φοιτητικών εστιών.\n«Έχουν απόλυτο δίκιο οι φοιτητές»\n«Οι φοιτητές έχουν απολύτως δίκιο. Τουλάχιστον τρεις φορές ζητήσαμε από τον ΕΟΔΥ να στείλε κλιμάκιο στις φοιτητικές εστίες και να πραγματοποιήσει τεστς, αλλά… μας έγραψαν» καταγγέλλει ο πρύτανης του Αριστοτελείου Πανεπιστημίου Θεσσαλονίκης, Νίκος Παπαϊωάννου, μιλώντας στο ethnos.gr.\n«Για σήμερα μας υποσχέθηκαν ότι θα στείλουν τελικά κλιμάκιο στις 12:00 το μεσημέρι στις εστίες και για δύο ώρες θα υποβάλουν τους φοιτητές σε τεστς. Αναμένουμε να δούμε, αν τελικά θα γίνει αυτό. Εμείς έχουμε ήδη ενημερώσει τους φοιτητές».\nΤεστ μετά από… 9 μέρες κατάληψη\nΜετά από εννέα συνεχόμενες ημέρες κατάληψης στα γραφεία του Ιδρύματος Νεολαίας και Δια Βίου Μάθησης (ΙΝΕΔΙΒΙΜ) και της διεύθυνσης των φοιτητικών εστιών, τη Τετάρτη, η Διεύθυνση Φοιτητικών Εστιών Θεσσαλονίκης, ανακοίνωσε ότι την Παρασκευή, κλιμάκιο του ΕΟΔΥ θα μεταβεί στις εστίες για να πραγματοποιηθούν τα τεστ στους οικοτρόφους.\nΣύμφωνα με δελτίο Τύπου του Συλλόγου Οικοτρόφων Φοιτητών Εστιών Θεσσαλονίκης (ΣΟΦΕΘ), που εκδόθηκε στις 9 Νοεμβρίου, όλα ξεκίνησαν όταν, οικότροφοι βρέθηκαν θετικοί στον κοροναϊό «με την διεύθυνση να προσπαθεί να το αποκρύψει μένοντας πρακτικά άπραγη χωρίς να λαμβάνει τα αναγκαία μέτρα, όπως να ενημερώσει του φοιτητές και να ιχνηλατήσει τα επιβεβαιωμένα κρούσματα για την διασφάλιση της υγείας μας», αναφέρει το δελτίο Τύπου.\nΣύντομη περιγραφή των κινητοποιήσεων στις εστίες\nΣτις 3 Νοέμβρη ο Σ.Ο.Φ.Ε.Θ. προχώρησε σε κατάληψη διαρκείας στα γραφεία της διεύθυνσης και του Ι.ΝΕ.ΔΙ.ΒΙ.Μ μέχρι να ικανοποιηθούν τα αιτήματά του έπειτα από απόφαση γενικής συνέλευσης. Για μία ακόμα φορά ο διευθυντής των εστιών Σ.Φιλιππίδης και ο εκπρόσωπος του Ι.ΝΕ.ΔΙ.ΒΙ.Μ Κ. Παπάντος αντιμετώπισαν τους φοιτητές με χλευασμούς ειρωνείες και τραμπουκισμούς. Συγκεκριμένα , ο διευθυντής έφτασε σε σημείο να βρίσει και να σπρώξει φοιτητές(!) , αδιαφορώντας για τη κρισιμότητα της κατάστασης των εστιών εν μέσω πανδημίας και τα αιτήματα του.\nΤαυτόχρονα την στιγμή που επιβεβαιώθηκε οικότροφος θετικός σε κορονοιό επέλεξε να κλείσει την γραμματεία, παρακωλύοντας τις διαδικασίες για τη μεταφορά του συνοικοτρόφου μας σε ξενοδοχείο καραντίνας .\nΠοιοι είναι οι αρμόδιοι;\nΗ στάση αυτή δεν μας ξαφνιάζει, καθώς έρχεται σε σύμπνοια με τη πολιτική που ακολουθεί το κράτος και όλοι οι αρμόδιοι φορείς του από την αρχή της πανδημίας απέναντι στους εστιακούς φοιτητές. Με την πολιτική, δηλαδή, που πατάει επάνω στις διαιρεμένες τάξεις των ανθρώπων και επιβάλλει σε αυτούς που τυχαία βρίσκονται στις χαμηλότερες να ζουν σε άθλιες συνθήκες και να αντιμετωπίζονται ως κόστος από τα τα κράτη που υιοθετούν αυτές τις πολιτικές. Ας μην ξεχνάμε, άλλωστε, ότι οι πολιτικές αυτές πριν μερικούς μήνες επέλεξαν να μας πετάξουν έξω από τα σπίτια μας αντί να πάρουν τα απαραίτητα μέτρα προστασίας (τακτικές απολυμάνσεις, μάσκες, δωρεάν τεστ κ.ά.) ώστε να ζήσουμε με ασφάλεια και αξιοπρέπεια σε αυτά. Οι κρίσιμοι μήνες που ακολούθησαν μας βρήκαν εκτεθειμένους στην πανδημία, χωρίς καμία απολύμανση και αντισηπτικά στους κοινόχρηστους χώρους, με μείωση του προσωπικού καθαριότητας καθώς και του ωραρίου διανομής φαγητού (με αποτέλεσμα να συνωστιζόμαστε ).\nΤαυτόχρονα οι ίδιες πολιτικές επέλεξαν να ενισχύσουν με εκατομμύρια τα ΜΜΕ για την προπαγάνδιση της ατομικής ευθύνης, όπως και τα σώματα ασφαλείας για την καταστολή στα πανεπιστήμια και τους δημόσιους χώρους. Εκατομμύρια επίσης δόθηκαν σε πολεμικούς εξοπλισμούς και ιδιωτικές επιχειρήσεις αφήνοντας το δημόσιο σύστημα υγείας να καταρρέει.\nΣτο κομμάτι της καταστολής έρχεται να προστεθεί και το γεγονός της ίδρυσης νέου σώματος ασφαλείας εντός των πανεπιστημίων. Όπως είδαμε η κυβέρνηση άδραξε την ευκαιρία μετά τον προπηλακισμό του πρύτανη στην ΑΣΟΕΕ από άτομα των οποίων η δράση δεν έχουν καμία σχέση με τους φοιτητές και τους αγώνες τους και τον οποίο καταδικάζουμε ώστε να φέρει νέες αντιδραστικές αλλαγές στα πανεπιστήμια, να βγάλει από τα συρτάρια της σχέδια που οι φοιτητές με τους αγώνες τους ήδη είχαν εμποδίσει και απορρίψει, σχέδια που στοχεύουν άμεσα στο δικαίωμα των φοιτητών να διεκδικούν και να οργανώνονται μέσα στους συλλόγους τους. Πιο συγκεκριμένα, φέρνει ‘’πανεπιστημιακούς μπράβους’’, ένα σύνολο μέτρων βγαλμένο από άλλες εποχές με face control και κλειστά κυκλώματα παρακολούθησης.\nΜέσα σε ελάχιστο χρονικό διάστημα βρήκε χρήματα για να προσπαθήσει να επιβάλλει σιγή νεκροταφείου μέσα στα πανεπιστήμια ανακοινώνοντας πως θα προσληφθούν 2000 ‘’πανεπιστημιακοί μπράβοι’’ αλλά για την υγεία μας και συνολικά για την κατάσταση στις εστίες δεν δίνουν φράγκο. Είναι λοιπόν γελασμένοι αν πιστεύουν ότι θα τους περάσει.\nΓια τις εστίες ειδικότερα\nΤο τελευταίο διάστημα με τα ολοένα αυξανόμενα κρούσματα στη Θεσσαλονίκη , συνοικότροφοι μας βρέθηκαν θετικοί στον κορονοϊό με την διεύθυνση να προσπαθεί να το αποκρύψει μένοντας πρακτικά άπραγη χωρίς να λαμβάνει τα αναγκαία μέτρα, όπως να ενημερώσει του φοιτητές και να ιχνηλατήσει τα επιβεβαιωμένα κρούσματα για την διασφάλιση της υγειάς μας. Την ίδια ώρα ο αντιπρύτανης του ΑΠΘ Δ. Κωβαίος προκλητικά δήλωνε ότι έχουν γίνει όλα τα παραπάνω ενώ η συλλογική μας πρωτοβουλία ήταν αυτή που φρόντισε για την ενημέρωση των συνοικοτρόφων μας και προέβη σε κινητοποιήσεις διεκδικώντας τα αυτονόητα.\nΣυγκεκριμένα πραγματοποιήθηκαν γενικές συνελεύσεις του συλλόγου οι οποίες οδήγησαν σε μαζικές κινητοποιήσεις σε πρυτανεία, διεύθυνση και Ι.ΝΕ.ΔΙ.ΒΙ.Μ . Η επιμονή των αρμόδιων φορέων να υποβαθμίζουν συστηματικά την ποιότητα των ζωών μας, μας εξοργίζει και οξύνει τον αγώνα μας. Όπως είπαμε και στην αρχή δεν πρόκειται να κάνουμε βήμα πίσω και να δεχτούμε εκπτώσεις στις ζωές μας. Θα συνεχίσουμε τον αγώνα μέχρι να δικαιωθούν τα αιτήματα μας , θα είμαστε εδώ για όσο χρειαστεί , να υπερασπιστούμε τις ζωές μας , τη δημοσία υγεία και παιδεία.\nΆμεση ιχνηλάτηση και όχι αυτοιχνηλάτηση των επαφών των κρουσμάτων\nΜονιμοποίηση παρουσίας κλιμακίου του ΕΟΔΥ στο ΑΠΘ που να επιφορτίζεται με την παρακολούθηση της πανδημίας\nΆνοιγμα δεύτερης διανομής φαγητού και επέκταση του ωραρίου λειτουργίας του εστιατορίου ώστε να μην υπάρχει συνωστισμός\nΆμεσα δίκτυο και σήμα για κάθε δωμάτιο\nΠρόσληψη μόνιμου προσωπικού καθαριότητας , συντήρησης σίτισης και ψυχικής υγείας\nΠροηγούμενο άρθροΚικίλιας : Θα αποφασιστούν νέα μέτρα σήμερα για τη Θεσσαλονίκη – Τι θα γίνει με τα σχολεία\nΕπόμενο άρθροΟλυμπιακός : Ο Λιβιό Ζαν-Σαρλ τα κάνει όλα και συμφέρει\nΜπορούν να συνυπάρξουν ο Τζουζέπε Κόντε και ο Ματέο Ρέντσι σε ένα νέο κυβερνητικό σχήμα στην Ιταλία; Αν ναι,...\nΑναβρασμός επικρατεί στο παλάτι του Μπάκιγχαμ μετά τη συνέντευξη των Χάρι – Μέγκαν\nΜια συνέντευξη κόλαφο για το παλάτι έδωσαν η Μέγκαν Μαρκλ και ο πρίγκιπας Χάρι, η οποία μπορεί να συγκριθεί μόνο...\nΗ συντριπτική πλειονότητα των συμπολιτών μας έκανε σήμερα τη...


Ο Καρλ Μαρξ για τις μπριζόλες… « απέραντο γαλάζιο\nΟ Καρλ Μαρξ για τις μπριζόλες…\nΛένε ότι η μόνη αναφορά που θα βρει κανείς στο έργο του Καρόλου Μαρξ για τη λέξη δίαιτα, αφορά την Ομοσπονδιακή Δίαιτα, δηλαδή το κοινοβούλιο της Γερμανίας. Οι επικριτές του μεγάλου στοχαστή υποστηρίζουν ότι ο Μαρξ δεν ασχολήθηκε επαρκώς με θέματα που αφορούν την βιομηχανία τροφίμων και κυρίως την στάση του ανθρώπου απέναντι στα ζώα με τα οποία τρέφεται.\nΤο οποίο δεν είναι αλήθεια, όπως εξηγεί σε ένα πολύ ενδιαφέρον άρθρο του στο Monthly Review ο John Bellamy Fster\nΣε αρκετά σημεία του έργου του συναντάμε αναφορές στην κακοποίηση των ζώων στη σύγχρονη βιομηχανία τροφίμων. «Σε αυτές τις φυλακές» έγραφε ο Μαρξ αναφερόμενος στις εγκαταστάσεις εκτροφής «τα ζώα γεννιούνται και παραμένουν ακίνητα μέχρι να πεθάνουν. To ερώτημα είναι εάν αυτό το σύστημα συνδέεται με το σύστημα εκτροφής το οποίο προκαλεί ανώμαλη ανάπτυξη των ζώων προκειμένου να αυξήσει την ποσότητα κρέατος και την περιεκτικότητα σε λίπος».\nΗ πείνα είναι πείνα, αλλά η πείνα που χορταίνει με μαγειρεμένο κρέας που τρώγεται με μαχαίρι και πηρούνι είναι μια πείνα διαφορετική από εκείνη που καταβροχθίζει ωμό κρέας με τα χέρια, τα νύχια και τα δόντια. Η παραγωγή παράγει άρα όχι μόνο το αντικείμενο αλλά και τον τρόπο της κατανάλωσης, όχι μόνο αντικειμενικά αλλά και υποκειμενικά. Η παραγωγή δημιουργεί λοιπόν τον καταναλωτή.\nΚαρλ Μαρξ, Grundrisse, τομ. Α’)\nΣε μια πολύ ενδιαφέρουσα υποσημείωση στον πρώτο τόμο του Κεφαλαίου ο Μαρξ περιγράφει τον διαφορετικό τρόπο με τον οποίο οι άνθρωποι\nαντιμετώπιζαν τα ζώα όταν ήταν σκλάβοι και πως αυτός άλλαξε όταν έγιναν μισθωτοί σκλάβοι. Ως σκλάβοι οι άνθρωποι αντιμετώπιζαν τα ζώα σαν όντα που υποφέρουν και αυτά καθώς τα αφεντικά τα χρησιμοποιούν σαν μέσα παραγωγής και τα υπέβαλλαν στην ίδια εκμετάλλευση με τους ανθρώπους. Όταν όμως μετατράπηκαν σε μισθωτούς εργάτες άρχισαν και αυτοί να κακοποιούν τα ζώα καθώς πίστευαν ότι οι ίδιοι είναι πλέον ελεύθεροι.\nΣε κάθε περίπτωση ο Μαρξ συνέδεε την κακοποίηση των ζώων με το εκάστοτε σύστημα παραγωγής αντιμετωπίζοντας τον άνθρωπο ως αναπόσπαστο τμήμα της φύσης. Αηδίαζε με τον τρόπο που αντιμετώπιζε ο καπιταλισμός τα ζώα αλλά αναζητούσε την αιτία του προβλήματος στη λειτουργία του συστήματος και όχι σε… όσους εργάζονται σε κρεοπωλεία, όπως κάνει τμήμα του λεγόμενου μαυροπράσινου κινήματος και των ακτιβιστών βίγκαν που σπάνε τα μαγαζιά του κοσμάκη.\nΗ λύση που πρότεινε, δηλαδή, δεν ήταν να σταματήσουμε να τρώμε κρέας πιστεύοντας ότι έτσι θα αλλάξουμε τον κόσμο – μια ακραία (νεο)φιλελεύθερη αντίληψη, η οποία επιχειρεί να παρεισφρήσει και στα χωράφια της αριστεράς και της αναρχίας.\nΗ σκέψη του Μαρξ ήταν πάντα στον άνθρωπο και την ανάγκη του για τροφή, χωρίς όμως ποτέ να τον αποσπά από το φυσικό του περιβάλλον.\n← Η ζωή και τα πρέπει… Τσαρλς Μπουκόφσκι…\nΤραπεζικά προβλήματα και θεραπείες… →


Όλα της Πέμπτης .... εύκολα (2) (από την Ε΄ τάξη του 13ου Δημ. Σχ. Νίκαιας): Εργασίες Μαθητών\nΟι βόλτες συνεχίζονται... αυτή τη φοράμε τον Ιάκωβο Βασταρδή Ιακωβος Βασταρδης.pdf\n1940: ιστορίες από παλιά...\nΠριν από τον πόλεμο της 28ης Οκτωβρίου η ζωή στην Ελλάδα ήταν ήρεμη.Όταν όμως άρχισε ο πόλεμος,μικροί και μεγάλοι αναστατώθηκαν.Στην Κρήτη,στον νομό Χανίων στο Αρμενοχώρι,ζούσε ο προπαππούς μου,ο Κωνσταντίνος με την οικογένειά του.\nΟ προπαππούς μου ήταν αγρότης.Μόλις ήρθε μήνυμα ότι κηρύχτηκε πόλεμος ο προπαππούς μου (σε ηλικία 40 χρονών), κατατάχτηκε στο στράτο και τον έστειλαν στο Αλβανικό μέτωπο.\nΟι συνθήκες στο μέτωπο ήταν άσχημες ,ο προπαππούς μου έπαθε κρυοπαγήματα στα πόδια του και τον έστειλαν πίσω στο χωριό.Όλοι στην οικογένειά του χάρηκαν απίστευτα που γύρισε ζωντανός.\nΑς δούμε τις μικρές ιστοριούλες με τις χρονικές φράσεις και τα επιρρήματα που μας έστειλαν τα παιδιά της Ε1:\nΣτην αρχή ήταν ένα απλό οικόπεδο. Μετά οι κάτοικοι, γύρω από το οικόπεδο, φύτεψαν πολλά δέντρα. Κάθε χρόνο όλο και μεγάλωναν.\nΤον περασμένο χρόνο κάποιος τόλμησε να καπνίσει μέσα στο δάσος και μετά πέταξε το τσιγάρο κάτω. Δημιουργήθηκε μια μεγάλη φωτιά. Όλο το δάσος κάηκε. Οι κάτοικοι διαμαρτυρήθηκαν και φύτεψαν καινούρια δέντρα.\nΦέτος τα φυτά άνθισαν και ήρθαν δασοφύλακες στο δάσος. Τώρα το δάσος είναι ασφαλές και οι κάτοικοι ευτυχισμένοι.\nΚυριακή Μπάρτζη Η λεμονιά\nΚάποτε ήταν ένα χωριό. Στην αρχή το χωριό είχε ελάχιστα λουλούδια. Μετά από λίγο καιρό, τη νύχτα, φύτρωσαν πάρα πολλά φυτά στους δρόμους , στις πλατείες και αλλού . Το πιο ωραίο φυτό ήταν ένα τεράστιο δέντρο , μια λεμονιά που φύτρωσε στη μέση του δρόμου. Κάθε χρόνο το δέντρο γινόταν πολύ πιο μεγάλο ώσπου τα αυτοκίνητα δεν μπορούσαν να περάσουν .\nΤον περασμένο χρόνο κάποιοι ξυλοκόποι του δήμου ήρθαν να το κόψουν. Επειδή οι κάτοικοι αγαπούσαν το δέντρο , προσπάθησαν να τους σταματήσουν , όμως δεν τα κατάφεραν.\nΦέτος , το δέντρο ξαναφύτρωσε και ήταν πολύ πιο εντυπωσιακό επειδή έβγαλε περισσότερα λεμόνια. Οι κάτοικοι ήταν πολύ χαρούμενοι.\nΤΟ ΔΑΣΑΚΙ ΤΟΥ ΣΧΙΣΤΟΥ\nΌπως ίσως ξέρετε,πριν από μερικά χρόνια κάηκε το δασάκι του Σχιστού.Δυστυχώς κάηκε από απροσεξία ενός ανθρώπου.Τουλάχιστον αυτό λένε.\nΑρκετοί κάτοικοι της περιοχής πήραν την πρωτοβουλία να φυτέψουν πάλι όμορφα δέντρα στην θέση των καμένων. Το αγαπούσαν πολύ αυτό το δασάκι γιατί έδινε οξυγόνο και ομορφιά στην περιοχή.\nΑρχικά, φύτεψαν τα δέντρα και μετά έβαλαν ταμπελίτσες με το τι απαγορεύεται να κάνει κάποιος όταν βρίσκεται εκεί.\nΦέτος, τα δέντρα έχουν πια μεγαλώσει και οι κάτοικοι χαίρονται πολύ. Ελπίζουμε όλοι να μην ξανασυμβεί κάτι τόσο άσχημο και θλιβερό γιατί το πράσινο είναι ζωή !!!\nΑΝΔΡΙΑΝΑ ΑΧΟΛΟΥ Ε1\nΟ φίλος μας το περιβάλλον: Τα ψηλά δέντρα\nΣτην αρχή η θέληση κάποιων κατοίκων να φυτέψουν δέντρα ήταν μικρή. Αυτοί όμως παρακίνησαν κι άλλους κατοίκους. Με αυτόν τον τρόπο μετά,άρχισαν να φυτεύουν δέντρα στην πλαγιά του καμένου βουνού. Κάθε χρόνο φύτευαν όλο και περισσότερα δέντρα.Τον περασμένο χρόνο τα δέντρα αυτά άρχισαν να μεγαλώνουν πολύ. Κι έτσι φέτος καταφέραμε να κάνουμε πικ-νικ στον ίσκιο αυτού του δέντρου.\nΤΡΙΜΕΡΙΤΗ Ε΄1 .................................................................................\nΤα λουλούδια και τα δέντρα στην γειτονιά μας, τον περασμένο χρόνο, ήταν λιγοστά, αλλά φέτος η γειτονιά μας είναι γεμάτη πορτοκαλιές και νεραντζιές. Ελπίζω να είναι έτσι κάθε χρόνο. Μετά από την ευχάριστη αυτή έκπληξη στην γειτονιά μας φύτρωσαν και μαργαρίτες. Όλα αυτά μέσα σε έναν χρόνο ενώ στην αρχή υπήρχε μόνο ξηρασία!!!!!\nΤο φύτεμα ενός λουλουδιού\nΣτην αρχή την είδα στη βιτρίνα του ανθοπωλείο. ΄Ηταν μια μικρή, πορτοκαλί τριανταφυλλίτσα. Μετά την πήρα σπίτι μου και τη μεταφύτεψα σε μια μεγαλύτερη γλάστρα στο μπαλκόνι μου.\nΚάθε χρόνο μεγάλωνε όλο και πιο περισσότερο. Τον περασμένο χρόνο έβγαλε τόσα πολλά τριαντάφυλλα που τη Πρωτομαγιά τα έκανα στεφάνι.\nΦέτος δεν έβγαλε κανένα λουλούδι γιατί αρρώστησε. Ελπίζω με το φάρμακο που της έβαλα να τη βοηθήσει και να βγάλει ξανά τριαντάφυλλα.\nΚαινούρια δέντρα στο δάσος μας\nΤον περασμένο χρόνο πήγα σε ένα δάσος το οποίο στην αρχή είχε λίγα δέντρα κι έτσι δεν ήταν ωραίο. Τον άλλο μήνα ήταν κάτι παιδιά τα οποία έκαναν δεντροφύτευση. Τότε πήρα κι εγώ μέρος. Μετά από λίγο καιρό μεγάλωσαν και έγιναν τεράστια δέντρα.\nΦέτος δεν είχαν χρήματα για να πάρουν δέντρα κι έτσι δεν φύτεψαν. Αλλά αυτό δεν πρέπει να επαναληφθεί ποτέ. Γι' αυτό θα οργανώσουν ένα παζάρι και θα μαζέψουν χρήματα για τα δέντρα. Έτσι, κάθε χρόνο θα φυτεύουν δέντρα και αφού μεγαλώσουν τα δέντρα θα βάλουν λουλούδια. Όταν μεγαλώσουν και τα λουλούδια θα γίνει ένα καταπράσινο δάσος........\nΓιώτα Λεβή Ε΄1\nΔείτε την παρουσίαση με τις γελοιογραφίες της ΕΛΙΖΑΣ\nΕΡΩΤΗΜΑΤΟΛΟΓΙΟ ΤΗΛΕΟΡΑΣΗΣ από την Κατερίνα και την Εύη\nΗ Μαρία Α. έχει κέφια και συνθέτει μια ιστορία για την οικογένεια Τιβιάδη και το Σαββατοκύριακο που άλλαξε τη σχέση της με την TV: κλικ\nO Χριστόφορος ανακάλυψε τις παρακάτω γελοιογραφίες.\nΤέλειες και οι γελοιογραφίες της ΜΑΡΙΑΣ Β.\nΜΠΡΑΒΟ ΣΑΣ, ΚΑΜΑΡΙΑ ΜΟΥ!!!\nΑΠΟΙΚΙΕΣ ΕΛΛΗΝΩΝ -ΑΠΟΔΕΙΞΗ ΠΝΕΥΜΑΤΟΣ ΚΑΙ ΨΥΧΗΣ\nμια ιδιαίτερη ματιά στο θέμα της μετανάστευσης( από τον Κωνσταντίνο και τους δυο Βαγγέληδες της τάξης μας)\nΗ ΕΛΛΗΝΙΚΗ ΜΕΤΑΝΑΣΤΕΥΣΗ ΣΤΗΝ ΑΡΧΑΙΟΤΗΤΑ\nη εργασία του Βαγγέλη, του Κωνσταντίνου και του Βάγγου\nΔιαβάστε κι άλλες ιστορίες για χαμένες πολιτείες\nΗ ΧΩΡΑ ΤΩΝ ΠΑΓΩΝ της Μαρίας Ανδρεάδη\nΗ ΣΟΚΟΛΑΤΟΧΩΡΑ της Ελίζας\nΟ ΟΝΕΙΡΙΚΟΣ ΚΟΣΜΟΣ του Βαγγέλη\nΕδώ εμφανίζονται επιλεγμένες εργασίες μαθητών ....\nΗ ΒΙΒΛΙΟΠΑΡΟΥΣΙΑΣΗ ΤΗΣ ΜΑΡΙΑΣ Β.\nΗ ΒΙΒΛΙΟΠΑΡΟΥΣΙΑΣΗ ΤΟΥ ΚΩΝΣΤΑΝΤΙΝΟΥ\nΗ ΒΙΒΛΙΟΠΑΡΟΥΣΙΑΣΗ ΤΗΣ ΕΛΙΖΑΣ\nΦανταστικά ταξίδια με τον Πινόκιο.\nΤο ταξίδι της Ματίνας\nΤο ταξίδι της Σταυρούλας\nΤο ταξίδι της Ειρήνης\nΤο ταξίδι της Κατερίνας\nΤο ταξίδι του Βαγγέλη\nΤο ταξίδι της Ελίζας\nΤο ταξίδι του Αποστόλη\nΑγαπημένοι Συγγραφείς των Παιδιών της Ε2.\nΑπό τον Λευτέρη\nAπό την Κατερίνα\nAπό τον Αποστόλη\nΑπό την Ελίζα\n.................................................................................................................................................................O Χριστόφορος ανακάλυψε τις παρακάτω γελοιογραφίες.


Yiaka: Κι αν φύγουν ; από http://www.daskalopoulou.gr\nΚι αν φύγουν ; από http://www.daskalopoulou.gr\nΟ πρόεδρος χασμουρήθηκε. Τα βλέφαρά του βάραιναν καθώς έκανε έναν γρήγορο απολογισμό της μακράς του μέρας. Πρόσφερε πάλι στήριξη στον πρωθυπουργό – τα έχωσε όμως κι έξυπνα, μη φανεί πως δεν κάνουμε κι αντιπολίτευση. Τα σχολιαρόπαιδα του κόμματος πήραν τα πάνω τους και πάλι, αλλά ποιο θα τα βάλει στα σοβαρά με τον αρχηγό; Το κανάλι πάει καλά, ας όψεται που ο πρόεδρος είναι νοικοκύρης και το κρατάει κι αυτό σε τάξη. Η Αριστερά αυτοκαταστρέφεται, η τηλεόραση έχει πια υιοθετήσει πλήρως την ατζέντα του κόμματός του. Α, μα είναι πολύ ευχαριστημένος ο αρχηγός. «Παναγία μου, φύλαγε την πατρίδα και τους ψηφοφόρους μου, το στράτευμα και τους ευζώνους και διώξε, επιτέλους, όλους αυτούς τους μαυριδερούς που μπήκαν λαθραία και καπηλεύονται την πατρίδα. Τους άπλυτους αριστερούς μην τους πειράξεις, αυτοκτονούν από μόνοι τους. Αμήν». Ο πρόεδρος χασμουρήθηκε και βυθίστηκε σ’ έναν ελαφρύ ύπνο.\nΞύπνησε το πρωί, εξαιρετικά ευδιάθετος. Φτου να μη σε βασκάνω, παλικάρι μου, εξαιρετικά θα τα πας και σήμερα. «Ταμάρα, το πρωινό μου και τον «Ελεύθερο Κόσμο» γρήγορα!» Ούτε φωνή ούτε ακρόαση. «Ξένες, τι περιμένεις…» μονολόγησε ο αρχηγός. Την είχε χρόνια, ασφαλισμένη, με τα όλα της, γιατί του έρχεται φτηνά. Στις ομιλίες του τόνιζε πάντα πως έρχονται οι ξένοι και μας παίρνουν τις δουλειές, αλλά σάμπως κι είχε εμφανιστεί καμιά Ελληνίδα για να του κρατάει το νοικοκυριό; Αλλά αυτός είναι κύριος: μόνο 20.000 από τις 100.000 οικιακές βοηθούς είναι ασφαλισμένες και μία από αυτές είναι η δική του. Και, εν πάση περιπτώσει, ξένη αλλά ομόθρησκη• όλα κι όλα.\nΣτο υπουργείο Εργασίας τα ηρεμιστικά τα κουβαλάνε με το καροτσάκι. «Τόση προπαγάνδα, τόση τρομοκρατία για να περάσει το νέο ασφαλιστικό. Και τώρα… φτου κι απ’ την αρχή! Πάλι καταρρέουν τα ταμεία. Κι άντε να τους πείσεις ότι τα 80 είναι παραγωγική ηλικία» μονολογεί επιφανές κυβερνητικό στέλεχος. Βλέπεις, το 11% των ασφαλιστικών εισφορών προέρχεται από μετανάστες. Οι περίπου 500.000 ασφαλισμένοι μετανάστες στο ΙΚΑ και οι άλλοι 100.000 στον ΟΑΕΕ και τον ΟΓΑ στηρίζουν οικονομικά το ασφαλιστικό σύστημα χωρίς ακόμα να λαμβάνουν συντάξεις και με πρόβλεψη για λήψη συνταξιοδοτικών παροχών μετά το 2025. Επί πλέον, αν υπολογίσουμε ότι η σχέση των ασφαλισμένων προς τους συνταξιούχους μειώθηκε από 2,46% το 1990 σε 1,79% το 2005, χωρίς τη μετανάστευση η αναλογία αυτή θα γίνει ακόμη χαμηλότερη.\nΗ Ελλάδα γερνάει και οι μετανάστες φέρνουν νιάτα. Το 80% των μεταναστών βρίσκεται σε παραγωγική ηλικία (15-64), σε αντίθεση με το 68% των Ελλήνων, ενώ το ποσοστό εκείνων που εργάζονται φτάνει το 94%. Η ένταξη των μεταναστών στην αγορά εργασίας σήμαινε όχι μόνο περισσότερες ασφαλιστικές εισφορές, αλλά και περισσότερα φορολογικά έσοδα. Για παράδειγμα, το συνολικό ποσό των ασφαλιστικών εισφορών και του φόρου εισοδήματος που πλήρωσαν τα νοικοκυριά των μεταναστών το 2004 ήταν 488.000.000 ευρώ.\nΑναρτήθηκε από Giaka στις 10:27 μ.μ.\nΑΠΛΑ ΛΙΤΑ ΚΑΤΑΝΟΗΤΑ\nΚι αν φύγουν ; από http://www.daskalopoulou.gr...


Πολιτική απορρήτου – Επίσημη Ιστοσελίδα Antique The Hotel | Ξενοδοχεία διαμερισμάτων στην Ολυμπιακή Ακτή\nΓια να σας παρέχει την καλύτερη δυνατή εμπειρία, το Antique The Hotel χρησιμοποιεί δικά του cookies και cookies τρίτων μερών στον ιστοχώρο του για τεχνικούς και αναλυτικούς σκοπούς καθώς και για σκοπούς μάρκετινγκ. Εάν συνεχίσετε την περιήγησή σας στον ιστοχώρο μας, συμφωνείτε με τη χρήση των cookies από εμάς. Για περισσότερες πληροφορίες, παρακαλούμε συμβουλευτείτε τη Γνωστοποίηση για τα Cookies.\nΗ παρούσα Πολιτική Απορρήτου ισχύει για το www.antiquethehotel.com, το οποίο ανήκει στο και τελεί υπό τη διαχείριση τουAntique The Hotel . Αυτή η Πολιτική Απορρήτου περιγράφει τον τρόπο με τον οποίο συγκεντρώνουμε και χρησιμοποιούμε πληροφορίες, οι οποίες μπορεί να περιλαμβάνουν προσωπικά δεδομένα που δίνετε στον ιστοχώρο μας: www.antiquethehotel.com. Περιγράφει επίσης τις επιλογές που έχετε αναφορικά με τη χρήση των προσωπικών σας δεδομένων και τον τρόπο με τον οποίο μπορείτε να δείτε και να ενημερώσετε τα δεδομένα αυτά.\nΑν θέλετε να εξαιρεθείτε από την επεξεργασία δεδομένων που αναφέρονται στους όρους Γ-ΣΤ και δεν έχετε άμεση πρόσβαση σε κάποιον μηχανισμό εξαίρεσης (δεν υπάρχει για παράδειγμα στις ρυθμίσεις του λογαριασμού σας), παρακαλούμε επικοινωνήστε με το antiquethehotel@gmail.com .\nΒασιζόμαστε σε εσάς για να διασφαλίζετε ότι τα προσωπικά σας στοιχεία είναι πλήρη, ορθά και επικαιροποιημένα. Παρακαλούμε ενημερώστε μας εγκαίρως για τυχόν αλλαγές ή ανακρίβειες στα προσωπικά σας στοιχεία, επικοινωνώντας με το antiquethehotel@gmail.com . Θα χειριστούμε το αίτημά σας σύμφωνα με την ισχύουσα νομοθεσία.\nΑν έχετε ερωτήσεις ή προβληματισμούς σχετικά με την επεξεργασία των προσωπικών σας δεδομένων από εμάς ή εάν θέλετε να ασκήσετε τα δικαιώματά σας που απορρέουν από αυτήν την πολιτική, μπορείτε να επικοινωνήσετε μαζί μας μέσω του antiquethehotel@gmail.com . Μπορείτε επίσης να επικοινωνήσετε με την τοπική αρχή προστασίας δεδομένων για τυχόν ερωτήσεις και παράπονα.


Τούρτα σοκολάτας με κάστανο | - NOYNOY - Στρώνουμε τραπέζι\n35 γρ. κακάο, κοσκινισμένο\n410 ml νερό, βραστό\n440 ζάχαρη, μαύρη\n180 γρ. ΝΟΥΝΟΥ Γεύσεις Σπιτικές\n200 γρ. αλεύρι, που φουσκώνει μόνο του\n150 γρ. αλεύρι, γ.ο.χ.\nΓια την κρέμα κάστανο: 600 ml κρέμα γάλακτος ΝΟΥΝΟΥ, πλήρης, 700 γρ. πουρέ κάστανο (https://www.stronoumetrapezi.gr/Συνταγή/Ελληνική/Τσουρέκι-με-κάστανα-και-λευκή-σοκολάτα)\nΓια το σερβίρισμα: 80 γρ.σοκολάτα κουβερτούρα, τριμμένη, 160 γρ. φιλέ αμυγδάλου, καβουρδισμένο\nΤοποθετούμε ένα βαθύ κατσαρολάκι σε μέτρια φωτιά, αδειάζουμε μέσα το βραστό νερό και το κακάο και ανακατεύουμε με ένα σύρμα χειρός μέχρι να διαλυθεί το κακάο. Έπειτα, ρίχνουμε το ΝΟΥΝΟΥ Γεύσεις Σπιτικές, την κουβερτούρα και ανακατεύουμε ξανά μέχρι να διαλυθεί και αυτή. Σιγοβράζουμε για 8-10 λεπτά, μέχρι να πήξει το μείγμα.\nΣτη συνέχεια, αποσύρουμε το κατσαρολάκι από τη φωτιά και αφήνουμε στην άκρη για να κρυώσει τελείως.\nΑμέσως μετά, αδειάζουμε σε ένα μπολ τα 2 αλεύρια, τη σόδα και τα ανακατεύουμε με ένα κουτάλι.\nΠαράλληλα, στον κάδο του μίξερ αδειάζουμε το βούτυρο ΝΟΥΝΟΥ, τη ζάχαρη και χτυπάμε με το φτερό σε δυνατή ταχύτητα, μέχρι να το βούτυρο να αφρατέψει. Ύστερα, ρίχνουμε τα αυγά ένα-ένα περιμένοντας να απορροφηθεί το πρώτο πριν ρίξουμε το δεύτερο.\nΜόλις απορροφηθεί και το τελευταίο αυγό, ρίχνουμε το εκχύλισμα βανίλιας και το μείγμα με τη σοκολάτα. Μόλις ομογενοποιηθούν τα παραπάνω, ρίχνουμε το μείγμα με τα αλεύρια.\nΌταν ομογενοποιηθεί το μείγμα, αποσύρουμε τον κάδο από το μίξερ, λαδώνουμε και πασπαλίζουμε με κακάο 2 στρογγυλές φόρμες για κέικ διαμέτρου 20εκ. και μοιράζουμε μέσα το μείγμα. Ψήνουμε σε προθερμασμένο φούρνο στους 160°C στον αέρα για 1 ώρα και 90 λεπτά.\nΜόλις ψηθούν τα παντεσπάνια, αποσύρουμε από το φούρνο και τα αφήνουμε να κρυώσουν ελαφρώς. Έπειτα, τα ξεφορμάρουμε πάνω σε μία σχάρα και τα αφήνουμε να κρυώσουν εντελώς.\nΕκτέλεση για την κρέμα κάστανο: Αδειάζουμε την κρέμα γάλακτος ΝΟΥΝΟΥ στον κάδο του μίξερ και τη χτυπάμε με το σύρμα σε δυνατή ταχύτητα μέχρι να γίνει σαντιγί.\nΑποσύρουμε τον κάδο από το μίξερ, ρίχνουμε μέσα τον πουρέ κάστανο, ανακατεύουμε απαλά με μία σπάτουλα ζαχαροπλαστικής μέχρι να ομογενοποιηθεί το μείγμα και αφήνουμε στην άκρη.\nΓια τη σύνθεση της τούρτας: Μόλις κρυώσουν τα παντεσπάνια, τα κόβουμε με ένα ίσιο μαχαίρι στη μέση δημιουργώντας 4 ίσα κομμάτια.\nΈπειτα, τοποθετούμε το ένα από τα παντεσπάνια στο σκεύος που θα σερβίρουμε, ρίχνουμε από πάνω λίγη από την κρέμα κάστανου και την απλώνουμε ομοιόμορφα με μία σπάτουλα ζαχαροπλαστικής σε όλη την επιφάνεια του παντεσπανιού. Ακολουθούμε την ίδια διαδικασία και για τα υπόλοιπα παντεσπάνια.\nΜόλις τοποθετήσουμε και το τελευταίο παντεσπάνι, αδειάζουμε όλη την κρέμα κάστανου και με μία σπάτουλα ζαχαροπλαστικής καλύπτουμε όλη την τούρτα, τόσο στην κορυφή της, όσο και στα πλάγια.\nΤέλος, πασπαλίζουμε με την κουβερτούρα και το φιλέ αμυγδάλου την τούρτα, κόβουμε σε κομμάτια και σερβίρουμε.


Μαθήματα ενότητας κάνει ο Χάρης Καστανίδης, με μήνυμά του στα social media, με το οποίο απαντά σε όσα γράφονται ή ακούγονται κατά καιρούς για τη σχέση μεταξύ των υποψηφίων για την ηγεσία του Κινήματος Αλλαγής.\n«Η μάχη για την ηγεσία του Κινήματος Αλλαγής είναι μάχη συναγωνιστών. Όχι ανταγωνιστών», γράφει, καλώντας διαφόρους «ανεύθυνους ‘οπαδούς’ ή ‘γραφιάδες’ που ρέπουν προς την προβοκάτσια και την ανακρίβεια» να προσέχουν περισσότερο. Καταλήγει δε, με αυτό που θα έπρεπε να είναι αυτονόητο : «Να διαφυλάξουμε την ενότητα του Κινήματος», σημειώνει, «Και αύριο όλοι μαζί θα είμαστε».\nΥπενθυμίζεται ότι ο Χάρης Καστανίδης έχει γνωστοποιήσει ήδη την πρόθεσή του να είναι υποψήφιος για την ηγεσία του Κινήματος Αλλαγής, μετά από τους Φώφη Γεννηματά, Ανδρέα Λοβέρδο και Νίκο Ανδρουλάκη.\nΜε γεμίζει υπερηφάνεια και ελπίδα για το μέλλον της προοδευτικής παράταξης μας η είσοδος αυτού του ανδρός στην προσπάθεια εκλογής του στη κεφαλή του Κινήματος Αλλαγής .\nΟ βίος και η πολιτεία του στα κοινά της πατρίδας μας είναι μια εγγύησης για την προοδευτική παράταξη και την ηθική πολιτική ζωή του τόπου μας στο εγγύς μέλλον.\nΠιστεύω ότι θα δώσει καινούργια πνοή και νόημα στο Κίνημα Αλλαγής με ήθος και ύφος ενωτικό όπως το δειχνει ο ίδιος από την εποχή του Παλυτεχνείου ! Όπως το έζήσαν με τα παραδείγματα και τους συμβιολισμους που άφησε σους τότε Δημοκράτες ο πατέρας του πριν από τον ίδιο στη Δημοκρατική παράταξη της πατρίδας μας : αγώνας με ενότητα για την πρόοδο της κοινωνίας μας\nΚαλό αγώνα κ, Χάρη Καστανίδη , εμένα μα κερ$ησε ήδη !


"ΜΥΣΤΗΡΙΑ": Εικόνες – ΝΤΟΚΟΥΜΕΝΤΟ ξεσκεπάζουν την μεγαλύτερη ΑΜΕΡΙΚΑΝΙΚΗ ΑΠΑΤΗ!! Έτσι “κατέκτησαν” οι ΗΠΑ το φεγγάρι…!!\nΕικόνες – ΝΤΟΚΟΥΜΕΝΤΟ ξεσκεπάζουν την μεγαλύτερη ΑΜΕΡΙΚΑΝΙΚΗ ΑΠΑΤΗ!! Έτσι “κατέκτησαν” οι ΗΠΑ το φεγγάρι…!!\nΑποδείξεις για την “απάτη του αιώνα” της κυβέρνησης των ΗΠΑ!! 20 Ιουλίου του 1969. όλος ο κόσμος ήταν κολλημένος στην τηλεόραση για να δει…\nτις εικόνες της πρώτης προσσελήνωσης. Τι και αν ήταν όλα ψεύτικα; Υπάρχουν πολλές αποδείξεις για να τεκμηριώσουν τη θεωρία της συνωμοσίας. Οι άνθρωποι που υποστηρίζουν αυτή τη θεωρία έχουν αυξηθεί και πιστεύουν ότι όλα ήταν μια επινόηση των Ηνωμένων Πολιτειών για να αποδείξουν την υπεροχή τους έναντι της Σοβιετικής Ένωσης. Πρόσφατες έρευνες δείχνουν ότι περίπου το 20% των Αμερικανών πιστεύουν ότι οι Ηνωμένες Πολιτείες δεν προσγειώθηκαν στο φεγγάρι εκείνο το έτος. Σε αυτό το άρθρο, σας παρουσιάζουμε μερικά από τα στοιχεία που προτείνονται ότι κατά τη διάρκεια του έτους 1969, το γεγονός της πρώτης προσγείωσης στο φεγγάρι, ήταν στην πραγματικότητα μια φάρσα παγκοσμίων διαστάσεων. Πρόκειται για «την εικόνα του PLACE TO» που έχουν μετατρέψει σε FAKE προσγείωση στο φεγγάρι… apocalypsejohn\nΑναρτήθηκε από dinatos BLOG στις 9:19 μ.μ.


Τι ειπώθηκε στη συνάντηση της Ο.Λ.Μ.Ε. με την Υπουργό Παιδείας - efthia.gr\nΣα 1 Μαΐου 2021 Σα 1 Μαΐου 2021 02166\nΤην Μ. Πέμπτη πραγματοποιήθηκε συνάντηση του Δ.Σ. της Ο.Λ.Μ.Ε. με την Υπ. Παιδείας, την Υφυπουργό και τον Γεν. Γραμματέα Α-Β/θμιας Εκπαίδευσης.\nΗ Ομοσπονδία έθεσε προς συζήτηση το σύνολο των θεμάτων που απασχολούν το χώρο της Δημόσιας Εκπαίδευσης.\nΜόνιμοι διορισμοί: Προτείναμε να πραγματοποιηθούν άμεσα και οι 10.500 με ισομέρεια μεταξύ των δύο βαθμίδων και με δίκαιη κατανομή μεταξύ των ειδικοτήτων. Στόχος μας είναι να πραγματοποιηθούν περεταίρω διορισμοί και τα επόμενα έτη, με βάση τις υπάρχουσες ανάγκες.\nΠανελλαδικές εξετάσεις: Δηλώσαμε την πλήρη αντίθεσή μας στην επιβολή της Ελάχιστης Βάσης Εισαγωγής που θα οδηγήσει με το προτεινόμενο μαθηματικό μοντέλο μεγάλο αριθμό μαθητών/τριών εκτός Α.Ε.Ι., μολονότι θα υπάρχουν χιλιάδες κενές θέσεις. Επισημάναμε τον αιφνιδιασμό και τη βαθιά απογοήτευση των μαθητών των Εσπερινών Λυκείων, οι οποίοι αισθάνονται κατάφωρα αδικημένοι εξαιτίας της συγκεκριμένης ρύθμισης. Τονίσαμε ότι εν μέσω πανδημίας, με τα περισσότερα Λύκεια κλειστά επί πέντε μήνες και την χωλαίνουσα «εξ αποστάσεως εκπαίδευση» που όξυνε τις μορφωτικές ανισότητες είναι επιβεβλημένη η αναστολή του συγκεκριμένου μέτρου, το οποίο αποτελεί τροχοπέδη στις ανάγκες της σύγχρονης κοινωνίας. Προτείναμε την άμεση έναρξη ενός ουσιαστικού διαλόγου, ο οποίος δεν υπήρξε, έτσι ώστε από κοινού να αντιμετωπίσουμε τις τυχόν παθογένειες του συστήματος.\nΑυτοδιαγνωστικά τεστ- Εμβολιασμοί: Θεωρήσαμε ως θετικό επικουρικό μέτρο τα «αυτοδιαγνωστικά τεστ», τα οποία θα πρέπει να ενισχυθούν με την επέμβαση του ΕΟΔΥ, τουλάχιστον στις σχολικές μονάδες που παρουσιάζουν κρούσματα. Όσον αφορά τους εμβολιασμούς, αν συνεχισθεί το επιταχυνόμενο πρόγραμμά τους, θα οδηγηθούμε σε ένα τείχος ανοσίας περί τα μέσα Ιουνίου κατά τη διάρκεια των Πανελλαδικών εξετάσεων. Επισημάναμε ότι από το Σεπτέμβριο θα πρέπει να υπάρξει προγραμματισμός για μαζικά- επαναλαμβανόμενα «τεστ» στα σχολεία και προτεραιοποίηση των εκπαιδευτικών στους επόμενους εμβολιασμούς.\nΔιαχωρισμός Τμημάτων: Η Ο.Λ.Μ.Ε. θεωρεί ως απόλυτα επιβεβλημένο το μέτρο του διαχωρισμού των υπερμεγεθών τμημάτων με στόχο τον αριθμό των 15 μαθητών ανά τάξη. Για το λόγο αυτό ζητήσαμε από την κ. Κεραμέως να αναλάβει πρωτοβουλία σε συνεργασία με την Ομοσπονδία, το Υπ. Εσωτερικών και την Τοπική Αυτοδιοίκηση. Στόχος η ύπαρξη συγκεκριμένου σχεδίου, εάν αυτό χρειαστεί από τον επόμενο Σεπτέμβριο.\nΥπολογισμός κενών- πλεονασμάτων: Είναι απαραίτητο να υπολογισθεί ο αριθμός των συνταξιοδοτηθέντων εκπαιδευτικών στην ύπαρξη κενών, πλεονασμάτων από τα ΠΥΣΔΕ.\nΕργαστήρια Δεξιοτήτων: Άμεση έκδοση Υπουργικής Απόφασης ώστε οι διδάσκοντες σε αυτά να προσμετρώνται στην κάλυψη των ωραρίων, στην αποφυγή υπεράριθμων και στη δημιουργία θέσεων για μόνιμους διορισμούς. Παράλληλα θα πρέπει να υπάρξει η ανάθεση των επί μέρους ενοτήτων σε συγκεκριμένες ειδικότητες.\nΑπουσίες: Να δοθεί η δυνατότητα στους συλλόγους διδασκόντων να αντιμετωπίσουν δίκαια το πρόβλημα των απουσιών, κατά την μακρά περίοδο της «εξ αποστάσεως διδασκαλίας». Οι ελλείψεις σε υπολογιστές- τάμπλετ- συνδέσεις και τα συχνά προβλήματα του δικτύου έχουν οδηγήσει μεγάλο αριθμό δικαιολογημένων απουσιών να εμφανίζονται ως «αδικαιολόγητες».\nΕσωτερικοί κανονισμοί σχολείων: Από τα μέσα Μαρτίου είχαμε επισημάνει τα τεράστια παιδαγωγικά προβλήματα που δημιουργήθηκαν από το ΙΕΠ με τη δημοσίευση ενός ενδεικτικού εσωτερικού κανονισμού που αγνοούσε το σύνολο των επιστημονικών παιδαγωγικών αρχών και οδηγούσε στην μεταβίβαση των ευθυνών αποκλειστικά στα σχολεία, τους εκπαιδευτικούς και τους μαθητές.\nΩρολόγια Προγράμματα: Έχει προταθεί: α) η επαναφορά δύο καταργημένων μαθημάτων Κοινωνικών- Πολιτικών Επιστημών, τα οποία συμβάλλουν στην ανάπτυξη της γενικής παιδείας και της κριτικής σκέψης.\nΠρότυπα- Πειραματικά: Από τον Απρίλιο του 2015 η Ο.Λ.Μ.Ε. είχε καταγράψει την ύπαρξη μικρού αριθμού ιστορικών Προτύπων σχολείων (κληροδοτήματα). Διαχρονικά τίθεται εναντίον των εξετάσεων σε αυτά, καθώς μαθητές- μαθήτριες από την ηλικία των δέκα ή έντεκα ετών αναγκάζονται να προσφεύγουν στα ιδιωτικά μαθήματα- φροντιστήρια έχοντας υποστεί μεγάλη ψυχολογική πίεση, δυσανάλογη της ηλικίας τους. Θεωρεί πως «δεν χρειαζόμαστε σχολεία Αριστείας, αλλά Άριστα Σχολεία για όλους». Σε πρόσφατες τοποθετήσεις της (Μάρτιος- Απρίλιος 2021) η Ομοσπονδία θεωρεί πως επιχειρείται κατηγοριοποίηση των σχολείων που οδηγεί σε μια συνεχώς αξιολογούμενη δομή, στην οποία οι εκπαιδευτικοί δεν έχουν οργανική θέση, ενώ υφίστανται ένα συνεχή γραφειοκρατικό φόρτο εργασίας.\nΥπηρεσιακά Συμβούλια: Δηλώθηκε εκ νέου ρητά και κατηγορηματικά η ομόφωνη απόφαση του Δ.Σ. να μην αναγνωρίσει τους ελάχιστους εναπομείναντες οι οποίοι «φέρονται ως αιρετοί», καθώς και όσους- όσες διορίστηκαν με το άρθρο 123 σε θέσεις αιρετών. Σημειώνεται πως σημαντικός αριθμός των τελευταίων έχει υποβάλει παραίτηση.\nΗ Ομοσπονδία ζήτησε από την κ. Κεραμέως να συμβάλει στην παύση της «εντροπίας» που επικρατεί στη λειτουργία των Υ.Σ. Την κάλεσε να λήξει άμεσα τη θητεία των «συμβουλίων» αυτών που έχουν αποδοκιμασθεί από το 93% του κλάδου στις «εκλογές- παρωδία» (7/11/20).\nΠαράλληλα απαίτησε την επαναφορά των αιρετών της περιόδου 2018-20 και στη συνέχεια τη διενέργεια εκλογών που θα αποκαταστήσουν τη δημοκρατική τάξη και ομαλότητα.\nΕγκύκλιο μήνυμα Μητροπολίτη Συμεών για το Άγιο Πάσχα 2021